Ιερά Μονή Προφήτου Ηλία Θήρας : Συνοπτική ερμηνεία της Θείας Λειτουργίας - Γέρων Αιμιλιανός Σιμωνοπετρίτης\nΣυνοπτική ερμηνεία της Θείας Λειτουργίας - Γέρων Αιμιλιανός Σιμωνοπετρίτης\nΑκόμη δεν έχει φέξει και τελειώσαμε. Είναι ευκαιρία τώρα να πούμε δυο σκέψεις, διότι πολλές φορές παραπονείσθε ότι δεν μπορείτε να χαρήτε την λειτουργία, δεν την ευχαριστιέστε, δεν την καταλαβαίνετε, δεν μπορείτε να προσευχηθήτε. Άλλες όμως φορές χαρούμενες μου λέτε: Σήμερα λειτουργήθηκα πολύ καλά· την έζησα την λειτουργία.\nΤι ωραία το λέγει ο Καβάσιλας· «προίκα δίδωσιν ημίν ο Θεός πάντα τα άγια, και ουδέν αυτών προεισφέρομεν, αλλ' ατεχνώς εισι χάριτες». Ο,τιδήποτε μας χαρίζει ο Θεός, και οι επιτυχίες εις τον αγώνα μας και οι αρετές και οι ευσεβείς σκέψεις και τα πάντα, όλα τα άγια, «παν δώρημα τέλειον», είναι «προίκα», δωρεά, και «ατεχνώς χάριτες του Θεού», αποκλειστικώς και μόνον δώρα χαρισμένα από τον Θεόν. Εμείς δεν έχομε τίποτε να προσφέρωμε, τίποτε ενώπιον αυτού να συνεισφέρωμεν· τα πάντα προέρχονται εξ αυτού.\nΤο πρώτον, το οποίο επιτυγχάνομεν εις την θείαν λειτουρ-γίαν, είναι η άφεσις των αμαρτιών μας. Πραγματικά την κερδίζομε. Πώς; Κατ' αρχάς, με τις ευχές οι οποίες αναφέρονται προς τον Θεόν εκ μέρους μας δια των χειλέων του ιερέως και έχουν μιαν δύναμη. Τα ωραιότατα νοήματά τους συντρίβουν την καρδιά μας, και αν ακόμη αυτή είναι πέτρινη. Μας κάνουν να νοιώσωμε την αμαρτωλότητά μας. Αναπεμπόμενες δε και ανερχόμενες οι ευχές εις τον Θεόν τον καθιστούν ίλεων. Δέχεται την παράκλησή μας, διότι έχει υποσχεθεί ότι θα ακούει την προσευχή μας. Εις όλες τις ευχές παρακαλούμε να μας συγχωρήσει ο Θεός. Επομένως, είναι δυνατόν να μη μας ακούσει, την ώρα μάλιστα εκείνην την φρικτήν του μυστηρίου; Μας ακούει και δι' αυτό ακριβώς μας παρέχει την άφεσιν των αμαρτιών. Να σκεπτώμεθα λοιπόν την αμαρτωλότητά μας και να αγωνιζώμεθα να συντριβεί η σκληρότης της καρδίας μας, ούτως ώστε να επέλθει η άφεσις.\nΗ λειτουργία μας λοιπόν είναι μία σύναξις των ποιημάτων, των δημιουργημάτων του Θεού και μάλιστα του αγγελικού, του πνευματικού και του ανθρωπίνου κόσμου. Είναι δημιουργία ενός πνευματικού ουρανού, μπροστά στην ομορφιά του οποίου ο επίγειος κόσμος, οι ορατοί ουρανοί ωχριούν. Όταν ζει κανείς αυτήν την αλήθεια εις την λειτουργίαν, αυτόν τον πνευματικόν ουρανόν, αυτήν την παράστασι του σώματος του Χριστού, τότε πλέον δεν νοιώθει άνετα εις τον κόσμο αυτόν. Όποιος μπορεί να χωρέσει και εις την ζωή αυτήν και εις τον κόσμο αυτόν, όποιος μπορεί να βολευτεί, αυτός δεν είναι «εύθετος εις την βασιλείαν του Θεού». Όταν είσαι εις την λειτουργίαν, νοιώθεις ότι είσαι ξένος πλέον για τον κόσμο. Χαίρεσαι, διότι είσαι γεγραμμένος εις την βασιλείαν των ουρανών. Ανάβει η επιθυμία στην καρδιά σου να γίνεις και συ πολίτης της βασιλείας του Θεού. Είναι δύσκολο; Είναι υπόθεσις του Θεού. Όταν οι μαθηταί του Χριστού έτρεξαν, όπως αναφέρεται εις το σημερινό ευαγγελικό ανάγνωσμα, χαρούμενοι εις τον Κύριον διότι έκαναν θαύματα, ευηγγελίζοντο, εκέρδιζαν ψυχές, έβγαζαν δαιμόνια και του είπαν «και τα δαιμόνια υποτάσσεται ημίν, Κύριε», τι απήντησεν εκείνος; Μη χαίρετε δι' όλα αυτά, αλλά να χαίρετε διότι τα ονόματά σας εγράφησαν εν ουρανοίς· «ότι τα ονόματα υμών εγράφη εν τοις ουρανοίς». Αυτό είναι το δύσκολο να επιτύχει κανείς· είναι το πραγματικό κέρδος που θα μπορούσε να έχει. Η λειτουργία είναι σαν να μας λέγη: Γίνε και συ εκλεκτός, που θα συγκαταριθμηθείς εις αυτήν την πολιτείαν του Θεού. Να νοσταλγείς πάνω από όλα την βασιλείαν των ουρανών, την κοινωνίαν των αγγέλων και των ανθρώπων, εκεί όπου όλα αγάλλονται, όλα δοξολογούν τον Θεόν.\nΤο τρίτον, το οποίο κερδίζομε ως αποτέλεσμα του προηγουμένου, είναι ο αγιασμός μας. Μόνον σε αγίους μπορεί να επαναπαυθεί ο Θεός και μόνον με αυτούς μπορεί να επικοινωνεί· «Ότι άγιος ει, ο Θεός ημών, και εν αγίοις επαναπαύη». Γι' αυτό και του ζητούμε συνεχώς να μας αγιάση. Τι είναι λοιπόν ο αγιασμός και πώς επιτυγχάνεται; Είναι ακριβώς η αποκοπή μας από τον κόσμο και τα του κόσμου. Άγιος είναι ο ξεχωρισμένος, ο αφωρισμένος, ο δοσμένος εις τον Θεόν. Επομένως, γινόμεθα ξένοι δια τον κόσμο και επιθυμούμεν πλέον να ανήκωμεν ολοκληρωτικά εις τον Θεόν. Αυτή μας η επιθυμία μας αγιάζει. Γίνεται μία προϋπόθεσις, για να μπορέσωμε να αποκτήσωμε και κάθε άλλην αρετή, απαραίτητη για τον αγιασμόν μας. Η λειτουργία μας λοιπόν είναι ένα δόσιμο, μία προσφορά του εαυτού μας εις τον Κύριον ή καλύτερα μία επανάληψις της προσφοράς μας, μία ανανέωσις της συνθήκης που έχομε υπογράψει μαζί του, τότε που εβαπτιζόμεθα και εχριόμεθα. Κάθε φορά που πηγαίνομε εις την λειτουργίαν υποσχόμεθα και πάλι: Κύριε, σου ξαναδίνω τον εαυτόν μου. Ο αγιασμός μας αυτός όμως γίνεται και με την συμμετοχήν μας εις το σώμα του και εις την ζωήν του. Εν τη λειτουργία γίνεται η σύναξις του λαού του Θεού. Συμμετέχομεν και ημείς. Επομένως, επικοινωνούμεν άμεσα με τον Θεόν. Αυτό σημαίνει ότι οι χυμοί του Θεού, η αγιότης του ρέουν μέσα μας, γινόμεθα μέλη Χριστού, γινόμεθα Χριστός. Εκείνος η κεφαλή και εμείς τα μέλη. Αφού η κεφαλή είναι αγία και εμείς γινόμεθα άγιοι ως «μέλη εκ μέρους», ως «σαρξ εκ της σαρκός του και οστά eκ των οστέων του». Συμμετέχομεν εις την ζωήν του. Τι σημαίνει αυτό; Η λειτουργία ουσιαστικώς δεν είναι προσευχή· είναι δόσις και αντίδοσις. Είναι όμως και μία ανάμνησις και μία επανάληψις, μία δράσις. Ο Χριστός ζει τώρα μπροστά μας. Δι' όλων «ορώμεν τον Χριστόν τυπούμενον και τα υπέρ ημών αυτού έργα και πάθη· και γαρ εν τοις ψαλμοίς και ταις αναγνώσεσι και πάσι τοις υπό του ιερέως δια πάσης της τελετής πραττομένοις, η οικονομία του Σωτήρος σημαίνεται».\nΑρχιμ. Αιμιλιανού (Σιμωνοπετρίτου), Κατηχήσεις και λόγοι (4) - Θεία Λατρεία, Προσδοκία και όρασις Θεού, εκδ. Ορμύλια 2001\nΑναρτήθηκε από Va Ar στις 9:04 μ.μ. Ετικέτες Αιμιλιανός Σιμωνοπετρίτης


Η βασική λειτουργία της καρδιάς είναί να ωθεί, μέσω μεγάλων αρτηριών, ανοιχτό κόκκινο, πλούσιο σε οξυγόνο και θρεπτικά συστατικά αίμα σε όλο το σώμα. Όταν το οξυγόνο απορροφηθεί από τους ιστούς, οι φλέβες παραλαμβάνουν το αίμα-το οποίο είναι πλέον σκούρο κόκκινο και με χαμηλή περιεκτικότητα σε οξυγόνο – και το μεταφέρουν πίσω στην καρδιά. Η καρδιά έχει δύο τμήματα, καθένα από τα οποία λειτουργεί ως ξεχωριστή αντλία. Τα δυο αυτά τμήματα με τη σειρά τους χωρίζονται σε δύο θαλάμους – έτσι δημιουργούνται τέσσερις συνολικά θάλαμοι. Οι θάλαμοι που βρίσκονται προς τα πάνω λέγονται κόλποι και δρουν ως συλλέκτες αίματος, ενώ οι κάτω λέγονται κοιλίες και δρουν ως προωθητήρες. Το δεξιό τμήμα της καρδιάς δέχεται αίμα από τις φλέβες όλου του σώματος και το ωθεί στους πνεύμονες, για να οξυγονωθεί και πάλι. Η αριστερή πλευρά συγκεντρώνει το αίμα που επιστρέφει από τους πνεύμονες και το ωθεί στους ιστούς όλου του σώματος, για να τους εφοδιάσει με αίμα. Για να φθάσει το αίμα σε όλα τα όργανα και τους μυς, πρέπει να ωθείται με μεγάλη πίεση – αν ποτέ κόψατε μια αρτηρία, σίγουρα θα έχετε δει το αίμα να ξεπηδά σαν πίδακας εξαιτίας της!


The Frog Ποτέ πριν ο άνθρωπος δεν ήξερε λιγότερα από ότι σήμερα Ποτέ πριν ο άνθρωπος δεν ήξερε λιγότερα από ότι σήμερα\nPublished On 23 October 2015 | By Ροδιανός Αντωνακόπουλος | Ροδιανός Αντωνακόπουλος - PhilosoFrog\nΣτο Λονδίνο της Βικτωριανής Εποχής υπήρχε μια επιχείρηση με εφευρέσεις που αποφάσισε να βάλει λουκέτο, διότι οι ιδιοκτήτες πίστευαν ότι δεν υπήρχε τίποτα άλλο να εφευρεθεί και ότι όλα είχαν ήδη ανακαλυφθεί. Έτσι βλέπει ο άνθρωπος τον κόσμο μέσα από το παρόν του. Πλημμυρισμένο από γνώση. Είναι όμως αυτό αλήθεια;\nΗ γνώση είναι σχετική. Το πόση από αυτή διαθέτεις είναι απόλυτα συνδεδεμένο με το πόση από αυτή θεωρείς ότι υπάρχει. Ας θεωρήσουμε ότι υπήρχε ένα βιβλίο που περιείχε όλη την γνώση του σύμπαντος. Αν πιστεύαμε ότι περιέχει δέκα κεφάλαια και θεωρούσαμε ότι έχουμε ήδη διαβάσει τα έξι τότε θα είχαμε την εντύπωση ότι γνωρίζουμε ήδη αρκετά. Αν όμως ξαφνικά συνειδητοποιήσουμε ότι κάναμε λάθος και τελικά το βιβλίο περιέχει εκατό κεφάλαια τότε θα ξέραμε ότι έχουμε πολύ δρόμο ακόμα. Αυτό συμβαίνει στον άνθρωπο σε όλη του την ιστορία. Κάθε φορά που απαντά μια ερώτηση, δέκα νέες ερωτήσεις γεννιούνται στην θέση της. Αυτό έχει ως αποτέλεσμα ο αριθμός των αναπάντητων ερωτημάτων να μεγαλώνει όσο ο άνθρωπος αναπτύσσεται. Έτσι καταλήγουμε να έχουμε περισσότερα αναπάντητα ερωτήματα από τους προγόνους μας, άρα να γνωρίζουμε λιγότερα. Όσο πιο ανεπτυγμένοι, τόσο περισσότερα τα αναπάντητα ερωτήματα και όσο περισσότερα τα ερωτήματα, τόσο μεγαλύτερη η άγνοια.\nΕντυπωσιακό αλλά πραγματικό, όταν αντιλαμβανόμαστε την σχετικότητα των πραγμάτων. Έτσι σήμερα, μετά από τουλάχιστον 5000 χρόνια συνεχούς ανάπτυξης του ανθρώπου, ακόμα δεν καταλαβαίνουμε σχεδόν τίποτα. Αλλά ας αγγίξουμε λίγο αυτή την άγνοια με την φτωχή μας αντίληψη. Η φυσική του κόσμου μας έχει μέχρι στιγμής δυο επιστημονικά πρίσματα μέσα από τα οποία προσπαθούμε να τον εξηγήσουμε. Το ένα είναι η λεγόμενη Νευτώνεια ή Κλασική Φυσική, η οποία περιγράφει την κίνηση μακροσκοπικών αντικειμένων, από ένα βλήμα έως ένα πλανήτη. Την λέμε κλασική γιατί με αυτή ασχολήθηκε ο άνθρωπος από τα αρχαία χρόνια. Σήμερα θα μπορούσαμε να πούμε ότι την γνωρίζουμε σχετικά καλά. Δεν μπορούμε να πούμε το ίδιο και για το άλλο πρίσμα το οποίο είναι η Κβαντική Φυσική η οποία περιγράφει τη συμπεριφορά της ύλης στο μοριακό, ατομικό και υποατομικό επίπεδο. Το εντυπωσιακό είναι ότι δεν υπάρχουν κοινοί κανόνες. Ότι ισχύει ως απαραβίαστος φυσικός νόμος στην Νευτώνεια Φυσική δεν σημαίνει ότι παραμένει σε ισχύ και στον κόσμο της Κβαντικής Φυσικής. Αυτό είναι τουλάχιστον περίεργο διότι τα σώματα τα οποία υπακούουν απόλυτα στην Κλασσική Φυσική αποτελούνται από τα ίδια άτομα που υπακούν σε μια άλλη, εντελώς διαφορική φυσική.\nΓια παράδειγμα στην Κβαντική Φυσική ένα σωματίδιο μπορεί να βρίσκεται ταυτόχρονα σε δυο ή περισσότερα διαφορετικά σημεία. Επίσης τα σωματίδια δεν λαμβάνουν επίσημες ιδιότητες μέχρι να μετρηθούν ή να παρατηρηθούν με κάποιο τρόπο. Σαν να λέμε ότι ο Ήλιος μας δεν έχει μάζα μέχρι να τον κοιτάξουμε. Ένα ακόμα καλύτερο που κάποια στιγμή θα κυριαρχήσει στις επικοινωνίες μας είναι η κβαντική διεμπλοκή ή «Στοιχειωμένη Δράση» (“Spooky Action”). Σε αυτό το υπαρκτό φαινόμενο που έχει αποδειχτεί μέσο πειραμάτων, δύο αντικείμενα τα οποία δημιουργούνται μαζί, όπως δυο ηλεκτρόνια για παράδειγμα, μένουν σε κατάσταση διεμπλοκής ασχέτως του χώρου που βρίσκεται μεταξύ τους. Έτσι οτιδήποτε κάνουμε στο ένα από το δυο, το άλλο αντιδρά ακαριαία ακόμα και αν τα χωρίζει ολόκληρο το σύμπαν μας. Κάποια μέρα η επικοινωνία μας θα στηρίζεται σε αυτό το φυσικό φαινόμενο. Θα μπορούμε να μεταφέρουμε την πληροφορία στιγμιαία ασχέτως του χώρου που μας χωρίζει.\nΣε αυτόν τον ανατρεπτικό μικρόκοσμο υπάρχουν τεράστιες αποστάσεις σε σχέση με το μέγεθος των σωμάτων που τον αποτελούν. Δηλαδή αν ο πυρήνας ήταν ίσος με ένα μπαλάκι γκολφ, τότε τα ηλεκτρόνια τα οποία περιφέρονται γύρω από αυτόν θα είχαν μια απόσταση περίπου 2,5 χιλιόμετρα. Άρα το κενό κυριαρχεί. Το σχετικά απόλυτο τίποτα κυριαρχεί και στο σύμπαν. Οι επιστήμονες υποστηρίζουν ότι το σύμπαν αποτελείται περίπου από 5% υλη (μάζα όπως την αντιλαμβανόμαστε, δηλαδή στερεά και όχι μόνο σώματα), 27% σκοτεινή υλη (κάτι για το οποίο γνωρίζουμε ελάχιστα πράγματα) και 68% σκοτεινή ενέργεια (κάτι για το οποίο δεν γνωρίζουμε σχεδόν τίποτα). Μάλιστα, αν πάρεις αυτό το 5% της ύλης και την συγκεντρώσεις όλη σε μια «γωνίτσα», θεωρητικά αφαιρώντας το κενό μεταξύ των υποατομικών σωμάτων που την αποτελούν τότε θα καλύψεις κάτι λιγότερο από το 0,0000000000000000000042% του σύμπαντος που μας περιβάλλει. Άρα, αυτό το νούμερο θα μπορούσαμε να πούμε ότι αντιστοιχεί στην υλη που υπάρχει στο σύμπαν και για την οποία εμείς οι άνθρωποι περηφανευόμαστε ότι ξέρουμε κάποια πράγματα. Ακόμα και αν ξέραμε τα πάντα για αυτή, τότε θα ξέραμε το 0,0000000000000000000042% από όσα είναι εκεί έξω.\nΦυσικά, αν δεχτούμε την ιστορική παρατήρηση που αναφέρθηκε στην αρχή, δηλαδή ότι όσο αναπτυσσόμαστε η άγνοια μας μεγαλώνει, τότε πρέπει να αναμένουμε ότι στο μέλλον αυτό το θεωρητικό νούμερο που εκπροσωπεί υποθετικά την γνώση μας από το βιβλίο του σύμπαντος θα μικρύνει ακόμα περισσότερο. Πιθανό, αν δεχτούμε μια αρκετά διαδεδομένη επιστημονική αντίληψη για την ύπαρξη άπειρων παράλληλων συμπάντων. Ναι βέβαια, διότι όλα αυτά που γνωρίζουμε εμείς, αφορούν αυτό το σύμπαν. Αν υπάρχουν και άλλα, τότε η άγνοια μας μόλις απέκτησε πολλαπλασιαστικό έκθετη το άπειρο.\nΣε αυτόν των ωκεανό της άγνοιας, επιπλέουμε σαν καρφίτσα σε σωσίβιο και παρόλα αυτά η μαγεία μας είναι ότι, αν ρωτήσεις σήμερα έναν μέσο άνθρωπο πόσο πιστεύει ότι έχει αναπτυχθεί ο άνθρωπος στην κατανόηση του κόσμου θα σου πει «πάρα πολύ». Το ίδιο θα απαντούσε ο άνθρωπος και πριν 1000 χρόνια και το ίδιο θα απαντήσει και μετά από 1 εκατομμύριο χρόνια από σήμερα, αν υπάρχει ακόμα. Αλλά η πραγματική ερώτηση είναι, θα είναι ποτέ αρκετά;\nΥ.Γ.: «Ο μεγαλύτερος εχθρός της γνώσης δεν είναι η άγνοια, είναι η ψευδαίσθηση της γνώσης.»\n– Στίβεν Χώκινγκ (1942, Βρετανός θεωρητικός φυσικός και κοσμολόγος)\nΣυνωμοτεί τελικά το σύμπαν;


ΔΕΛΤΙΟ ΚΑΙΡΟΥ: Ο ΑΡΗΣ ΚΑΙ ΤΟ ΔΕΝΤΡΟ\nΟ ΑΡΗΣ ΚΑΙ ΤΟ ΔΕΝΤΡΟ\nΣτην κεντρική πλατεία υπάρχει μια κουκουναριά που έτυχε να γνωρίζω την ιστορία της. Στηρίζεται σε μια τσιμεντένια κολώνα και μοιάζει σαν τραυματίας πολέμου γερμένος πάνω στις πατερίτσες του.\nΤο δένδρο αυτό, τελευταία κάποιοι θέλησαν, εκφράζοντας την κυρίαρχη αισθητική, να το κόψουν, με επιχείρημα ότι είναι επικίνδυνη η κλίση του κορμού του. Όμως, αυτό έχει αντέξει παρά τις αντιξοότητες και δίνει τη δροσιά του και τη χάρη του, στου χρόνου το διάβα για πολλές γενιές.\nΌπως έχω μάθει από παλιότερους ανθρώπους, στο σημείο αυτό, που σήμερα βρίσκεται το γερμένο δένδρο, στάθηκε το Σεπτέμβριο του 1944 ο πρωτοκαπετάνιος του ΕΛΑΣ, Άρης Βελουχιώτης. Διερχόμενος τη μικρή κωμόπολη μαζί με τον υπουργό τότε, της εξόριστης Κυβέρνησης του Καϊρου, Παναγιώτη Κανελλόπουλο, σταμάτησαν εδώ, όπου τους περίμενε ένα πλήθος ανθρώπων για να τους δει και να τους χαιρετήσει.\nΜικρά παιδιά ήσαν τότε, αυτοί που μου αφηγήθηκαν το γεγονός. Παιδιά ξυπόλυτα και πεινασμένα. Από το πρωί εκείνης της μέρας, τέλος του Σεπτέμβρη, οι υπεύθυνοι του ΕΑΜ έβαλαν τα παιδιά αυτά να καθαρίσουν το δρόμο από τις καβαλίνες και τα αγκάθια. Μπουχός και κάψα του καλοκαιριού, που πήγαινε να τελειώσει, σκέπαζε την ατμόσφαιρα και το δρόμο, εκεί που σε λίγο θα πέρναγε ο ηρωικός καπετάνιος του ΕΛΑΣ.\nΉταν την εποχή που οι Γερμανοί ηττημένοι εγκατέλειπαν την περιοχή, λίγο πριν απελευθερωθεί η πρωτεύουσα της Πελοποννήσου.\n΄Ερχεται ο ΄Αρης! φώναζαν τα παιδιά στους δρόμους και στις γειτονιές της κωμόπολης και στη φαντασία τους φούντωνε τεράστια η μορφή του, με τα άγρια γένια του και τα φυσεκλίκια που έζωναν τα στήθια του.\nΣαν παραμύθι φάνταζε ότι θα έβλεπαν για πρώτη φορά στα μάτια τους το παλικάρι που τους γέμιζε περηφάνεια για τα κατορθώματα του στρατού που ηγείτο, όπως οι παλιότεροι ήρωες του έθνους. Ο νέος Καραϊσκάκης που με τόλμη στάθηκε απέναντι στη Γερμανική αυτοκρατορία.\nΣτάθηκε το σκονισμένο τζιπ στην πλατεία, στο σημείο που βρίσκεται σήμερα το δέντρο που γέρνει και ο Κανελλόπουλος κατέβηκε να χαιρετήσει κάποιους πολιτικούς φίλους του.\nΟ Άρης έμεινε στο τζιπ και τον είχαν περικυκλώσει πολλοί άνθρωποι που τον θαύμαζαν και τον αγαπούσαν και προσπαθούσαν με διάφορους τρόπους να εκφράσουν τα αισθήματά τους.\nΑπαντούσε στις ερωτήσεις που του απεύθυναν, πότε σοβαρός, πότε γελαστός, μεταφέροντας γύρω του κάτι από τη φλόγα της ύπαρξής του. Το βλέμμα του, αποφασιστικό, έκρυβε βαθιά μέσα του μια γλυκιά μελαγχολία, ίδια με του Σεπτέμβρη που τέλειωνε, καθώς αγκάλιαζε με στοργή τον κόσμο γύρω του.\nΈλεγες πως μια μυστηριακή σχέση αναπτύσσονταν σε ελάχιστο χρόνο, ανάμεσα σε ένα κόσμο λαϊκό και βασανισμένο και σε ένα ηγέτη που ξεπήδησε από τα σπλάχνα του κόσμου αυτού, εκφράζοντας ότι φωτεινό και πρωτοπόρο έχει υπάρξει στη συνείδησή του.\nΜια γριούλα μαυροφορεμένη, που ο γιός της είχε σταλεί εξορία από το καθεστώς του Μεταξά και στην κατοχή τα παιδιά της υπέφεραν από τα κυνηγητά των Γερμανών και των ντόπιων συνεργατών τους, του απεύθυνε το λόγο: «Καπετάνιε πρέπει να πληρώσουν οι δοσίλογοι»!\nΟ Βελουχιώτης την κοίταξε βαθιά στα μάτια, σαν να έβλεπε τη δική του μάνα και της είπε: «Σου υπόσχομαι γιαγιά πως θα τους κρεμάσουμε σ’ αυτό το δέντρο τους προδότες».\nΌσοι μπόρεσαν να τον δουν, να του μιλήσουν, να τον ακουμπήσουν, έμειναν με μια βαθιά αίσθηση χαραγμένη μέσα τους. Ένας ηγέτης, ένας φυσικός αρχηγός, που χρόνια περίμεναν, ένας δικός τους άνθρωπος ήταν επιτέλους κοντά τους, έφερνε το μήνυμα της νίκης και της λευτεριάς.\nΕκεί στην πλατεία όταν βρεθώ, μπροστά στο δένδρο το γερτό, πάντα θυμάμαι αυτή την ιστορία με τον Άρη.\nΕίναι φορές, κάποια βράδια περνώντας από το σημείο αυτό που η φαντασία μου ξεφεύγει. Νομίζω ότι τον βλέπω καθισμένο στο παγκάκι της πλατείας. Είναι δίπλα του ο δικός μας καπετάνιος, ο Ξάνθος και ο καπετάν Ανέστης από το Πελόπιο. Κάθονται και συνομιλούν σιωπηλά, λες σα να συνωμοτούν, να οργανώνουν κρυφά μια νέα επανάσταση.\nΆλλοτε πάλι, νομίζω πως το δένδρο γέρνει από το βάρος ενός νεκρού σώματος και κάποιος πάνω του σκύβει με σεβασμό και προσκυνάει, όπως κάποτε έσκυψε ο Ιμπραήμ και φίλησε νεκρό τον Παπαφλέσσα.


«Βούλιαξε» από τη βροχή η Κρήτη – Στο Λασίθι εγκλωβίστηκαν και ανέβηκαν σε ταράτσα - Ενυπόγραφα\nΕΝΥΠΟΓΡΑΦΑ, Σάββατο 6 Απριλίου 2019 - 18:09 0 2 min read\n«Σαρώνει» την Κρήτη το κύμα κακοκαιρίας.\nΣτο Λασίθι, όπως αναφέρει το flashnews.gr, το ποτάμι που διασχίζει το χωριό υπερχείλισε με αποτέλεσμα να κινδυνεύσουν άνθρωποι!\nΗ Πυροσβεστική κλήθηκε να διασώσει τέσσερα παιδιά, δύο ηλικιωμένους και μια γυναίκα που ανέβηκαν στην ταράτσα σπιτιού καθώς το ύψος των νερών έφτασε τα τρία μέτρα.\nΣτη Βιάννο ρέμα που φούσκωσε παρέσυρε αυτοκίνητο που ήταν σταθμευμένο κοντά σε αυτό, ενώ σε πλήρη επιφυλακή βρίσκονται δυνάμεις της Πυροσβεστικής, καθώς και συνεργεία των Δήμων και της Περιφέρειας προκειμένου να αποκαθιστούν τα προβλήματα.\nΠλημμυρισμένοι δρόμοι και γεφύρια συνθέτουν το σκηνικό στον Δήμο Αρχάνων Αστερουσίων, μετά τις έντονες βροχοπτώσεις που σημειώθηκαν έως τα ξημερώματα.\nΌπως είπε ο δήμαρχος, Μανώλης Κοκοσάλης, περιοχές όπως ο Πύργος και ο Χάρακας έχουν υποστεί μεγάλες καταστροφές από πλημμύρες.\n«Τα συνεργεία μας είναι επί ποδός προκειμένου να αντιμετωπίσουν τη νέα επίθεση του καιρού. Το νερό που έπεσε μέσα σε τέσσερις ώρες έφτασε τα 110 χιλιοστά, με ό,τι αυτό μπορεί να συνεπάγεται» τόνισε.\nΜε απόφαση της Περιφέρειας Κρήτης ο επαρχιακός δρόμος Ηρακλείου – Βουτών, περίπου ένα χιλιόμετρο πριν την είσοδο στον οικισμό, θα παραμείνει κλειστός μέχρι νεοτέρας λόγω καθιζήσεων.\nΈντονα καιρικά πλήττουν από τις πρωινές ώρες τον Δήμο Βιάννου με αποτέλεσμα να υπάρχουν πολλά προβλήματα λόγω κατολισθήσεων βράχων και φερτών υλικών τόσο στο επαρχιακό όσο και στο δημοτικό οδικό δίκτυο. Για λόγους ασφαλείας και πολιτικής προστασίας, λόγω των έντονων καιρικών φαινομένων, αποφασίσθηκε από την πολιτική προστασία το κλείσιμο των παρακάτω οδών:\nΔημοτική οδός από Κερατόκαμπο προς Άρβη.\nΔημοτική οδός από Άρβη προς Ψαρή Φοράδα Τέρτσα.\nΗ γέφυρα στον ποταμό Αναποδάρη στη Δέρματο.\nΑπό Τέρτσα προς Μύρτος.\nΕπίσης ιδιαίτερα προσεχτικοί πρέπει να είναι οδηγοί που κινούνται τόσο στο επαρχιακό όσο στο δημοτικό οδικό δίκτυο του Δήμου Βιάννου, λόγω συνεχών καταπτώσεων από βράχους και χώματα. Τα μηχανήματα του Δήμου σε συνεργασία με την Περιφέρεια Κρήτης επιχειρούν ήδη στο οδικό δίκτυο που καταγράφονται τα προβλήματα.\nΠηγές: flashnews.gr, e-kriti.gr


Εστίαση – Πλεονεκτήματα » Infomind\nΕστίαση – Πλεονεκτήματα\nHome / Εστίαση – Πλεονεκτήματα\nΕΞΥΠΝΑ ΠΟΣΤΑ ΕΡΓΑΣΙΑΣ\nΜε τα πόστα εργασίας, μπορείτε να διαμορφώσετε ιδανικά τους χώρους που εξυπηρετούν οι σερβιτόροι, συνδυάζοντας παράλληλα και τα αντίστοιχα κέντρα παρασκευής προϊόντων.\nΔημιουργούνται έτσι όλοι οι απαραίτητοι αυτοματισμοί για την αντιμετώπιση της υψηλής ή χαμηλής κίνησης πελατών μέσα στην ημέρα, αφού το κάθε πόστο μπορεί να διαθέτει εξατομικευμένη σχεδίαση για κάθε λειτουργία του.\nΒΕΛΤΙΣΤΗ ΑΞΙΟΠΟΙΗΣΗ ΕΞΟΠΛΙΣΜΟΥ\nΜπορεί να λειτουργήσει σε οποιοδήποτε device (tablet, pc, pos), και να εκτυπώσει σε όλους τους τύπους εκτυπωτών.\nΜε ελάχιστες ανάγκες σε δυνατότητες hardware, μπορεί σχεδόν σε όλες τις περιπτώσεις να αξιοποιήσει τον υπάρχον εξοπλισμό μιας επιχείρησης και υποστηρίζει local-cloud database.\nΕΥΚΟΛΗ ΚΑΙ ΓΡΗΓΟΡΗ ΑΣΥΡΜΑΤΗ ΠΑΡΑΓΓΕΛΙΟΛΗΨΙΑ\nΟι νέες mobile εφαρμογές που συνδυάζονται με τις εφαρμογές PYLON, είναι απλές στη χρήση, συμβατές με οποιοδήποτε λειτουργικό σύστημα (Windows, Ios, Android) και καλύπτουν ολοκληρωμένα τις λειτουργικές ανάγκες μιας επιχείρησης εστίασης.\nΔιαθέτουν αυτόματη προσαρμογή στην οθόνη οποιασδήποτε συσκευής, ανεξάρτητα με τις inches και τον τύπο τους (pda, tablet, κινητό τηλέφωνο) και μπορούν να εκτυπώσουν σε όλα τα κέντρα παρασκευής αλλά και όλους τους τύπους παραστατικών.\nΑΜΕΣΗ ΣΥΝΔΕΣΗ ΜΕ ΤΟ BACK OFFICE ON-LINE\nΆμεση αμφίδρομη ενημέρωση με όλα τα υποσυστήματα του back-office.\nCRM και Loyalty (για καμπάνιες, κάρτες πελατών, διαχείριση πόντων και οργάνωση εκδηλώσεων).\nΕμπορικό (για αλλαγές τιμών ειδών, αυτόματες αναλώσεις, τήρηση αποθήκης, παρακολούθηση αγορών και απογραφών, ενημέρωση πωλήσεων).\nΛογιστική διαχείριση και Μισθοδοσία.\nHospitality (για χρεώσεις δωματίων κλπ).\nRetail (για παράλληλη λειτουργία σε πολυχώρους).\nΠολλές επιχειρήσεις στο χώρο της εστίασης, διαθέτουν πια μικτό τρόπο λειτουργίας.\nΈνα εστιατόριο, διαθέτει delivery και take away.\nΈνα εστιατόριο ξενοδοχείου είναι παράλληλα και χώρος εκδηλώσεων.\nΈνα χώρος λιανικών πωλήσεων (πχ. Βιβλιοπωλείο), σερβίρει παράλληλα και καφέ.\nΈνα καφε, μετατρέπεται τη νύχτα σε club με ζωντανή μουσική και λοιπές άλλες περιπτώσεις μικτών δραστηριοτήτων.\nΤο PYLON Restaurant, με τη καινοτομία των desktops μπορεί να καλύψει πλήρως τις ανάγκες αυτές, καθώς με το πάτημα ενός κουμπιού, αλλάζει η οθόνη και μετατρέπεται στη μορφή που εξυπηρετεί τη κάθε μία δραστηριότητα της επιχείρησης.\nCopyright 2013 © INFOMIND S.A. | All Rights Reserved\nSite Created by Digidemon


Κρυολογήματα κατά τη διάρκεια της εγκυμοσύνης παρά θεραπεία κρυολογήματος - Λαρυγγίτιδα 2021\nΟ ιός της γρίπης ανήκει στην ομάδα των ιών που περιέχουν RNA και έχει αρκετά γένη που διαφέρουν ως προς τις ιδιότητές τους: Α, Β, Γ και Δ. Η τάση των ιών να μεταλλάσσονται οδήγησε στο γεγονός ότι τα στελέχη τους (ποικιλίες) είναι περισσότερα από το 2000. Μετά από αυτό, καθώς ένα άτομο είχε γρίπη, αναπτύσσει ανοσία, η οποία, ωστόσο, δεν προστατεύει από άλλες ποικιλίες του ιού.\nΣύμφωνα με ορισμένες αναφορές, η μείωση της ανοσίας κατά τη διάρκεια της εγκυμοσύνης καθιστά μια γυναίκα πιο ευαίσθητη σε λοίμωξη, την ανάπτυξη επιπλοκών και την επιδείνωση χρόνιων παθήσεων. Άλλοι μελετητές αμφισβητούν αυτόν τον ισχυρισμό, επικαλούμενοι έλλειψη αποδεικτικών στοιχείων. Κατά τη γνώμη τους, η ασυλία μιας εγκύου γυναίκας δεν λειτουργεί όπως έκανε πριν από την εγκυμοσύνη, αλλά παρέχει επαρκή προστασία έναντι λοιμώξεων, οπότε οι έγκυες γυναίκες δεν είναι πιο πιθανό να αρρωστήσουν από τον υπόλοιπο πληθυσμό.\nΗ εντερική γρίπη δεν είναι γενικά επικίνδυνη για μια έγκυο γυναίκα ή έμβρυο, αλλά οι κράμπες και ο ενθουσιασμός μπορούν να προκαλέσουν αύξηση του τόνου της μήτρας.\nΣτις περισσότερες περιπτώσεις, η διάγνωση της «γρίπης» γίνεται με βάση τα παράπονα του ασθενούς κατά τη διάρκεια της αυξανόμενης συχνότητας εμφάνισης οξέων αναπνευστικών ιογενών λοιμώξεων και γρίπης ή παρουσία επαφής με τον ασθενή.\nΞεκούραση στο κρεβάτι. Η έγκυος γυναίκα πρέπει να παρακολουθεί την ανάπαυση στο κρεβάτι καθ 'όλη τη διάρκεια του πυρετού. Αυτό το μέτρο σας επιτρέπει να μειώσετε το βάρος στην καρδιά και να αποφύγετε την εμφάνιση επιπλοκών..\nΛειτουργία ποτού. Η ζεστή κατανάλωση σε μικρές μερίδες θα βοηθήσει στην εξάλειψη της δυσφορίας πίσω από το στέρνο και θα καθαρίσει το σώμα από τοξίνες. Η ποσότητα υγρού που πίνεται δεν πρέπει να υπερβαίνει τα 3 λίτρα, ώστε να μην δημιουργηθεί πρόσθετο βάρος στα νεφρά. Συνιστάται οι έγκυες γυναίκες:\nΑντιιικά φάρμακα. Με την άδεια του γιατρού, μπορείτε να πάρετε φάρμακα που δεν αντενδείκνυνται για έγκυες γυναίκες: Tamiflu (oseltamivir) 300 mg / ημέρα, zanamivir 20 mg / ημέρα, Arbidol (umifenovir) 800 mg / ημέρα. Τα φάρμακα σταματούν τη διάδοση των ιογενών σωματιδίων και προστατεύουν τα υγιή κύτταρα από τη διείσδυσή τους.\nΟι έγκυες γυναίκες πρέπει να δώσουν τη μέγιστη προσοχή στην πρόληψη, ειδικά κατά την αύξηση της συχνότητας εμφάνισης SARS. Συνιστάται για έγκυες γυναίκες:\nΧρήση φυσιολογικού ορού για βρέφη\nΗ φροντίδα της βλεννογόνου της μύτης του μωρού είναι πολύ σημαντική για την υγεία του, όχι μόνο σε περιόδους ασθένειας, αλλά και ως προφύλαξη όταν το μωρό αισθάνεται καλά.\nΠολλοί κάνουν λάθος και πιστεύουν ότι το πράσινο μύξα πρέπει να αρχίσει αμέσως να αντιμετωπίζεται με αντιβιοτικά. Στην πραγματικότητα, είναι σχεδόν πάντα αρκετό από την πρώτη ημέρα της νόσου να αλλάξει τον τρόπο ζωής του παιδιού.\nΟμοιοπαθητικά φάρμακα για το κοινό κρυολόγημα για παιδιά\nΤο Rhinostop είναι ένας τοπικός αγγειοσυσταλτικός (σπρέι σταγόνες) με άλφα-αδρενομιμητική δράση. Δραστικό συστατικό - Ξυλομεταζολίνη.


Smartphone IPhone Tablet IPad\nIMac - Desktop PC\nΜπορούμε να επισκευάσουμε και την πιο δύσκολη\nβλάβη της συσκευής σας και πάντα, εκεί που άλλοι\nτεχνικοί ‘’σήκωσαν τα χέρια’’ εμείς θα τα καταφέρουμε.\nΕπισκευές σε περίπου 20 λεπτά!\nΕγγύηση εργασίας και ανταλλακτικών!\nΠιστοποιημένοι τεχνικοί EasyService!\nΕπιλέξτε για την επισκευή της συσκευής σας το Easy Service.\nΚάνε Αίτηση Επισκευής τώρα!\nή μάθε περισσότερα.\nΣτο EasyService κοστολογούμε και αγοράζουμε Laptop Κινητά Τηλέφωνα Παιχνιδομηχανές\nΕΜΕΙΣ ΤΑ ΑΝΑΛΑΜΒΑΝΟΥΜΕ ΟΛΑ, ΜΗΝ ΣΗΚΩΘΕΙΤΕ ΑΠΟ ΤΟΝ ΚΑΝΑΠΕ ΣΑΣ!\nΠΩΣ? ΜΑ ΕΙΝΑΙ ΠΙΑ ΤΟΣΟ ΑΠΛΟ…\nΤσεκαρε τους Τιμοκαταλογους Μας:\nΚάνε Λογαριασμό στο EasyService κι\nάνοιξε Ticket για να μάθεις το κόστος επισκευής της συσκευής σου, ή το ποσό με το οποίο αγοράζουμε τη μεταχειρισμένη σου συσκευή,\nή κάνε απ' ευθείας Αίτηση για νέα επισκευή και άσε τα υπόλοιπα σ' εμάς...\nΜόνο στο EasyService\nΔωρεάν Παραλαβή/Αποστολή από/σε όλη την Ελλάδα!\nΠαρακολουθείστε την εξέλιξη της Επισκευής σας online! Ενημέρωση μέσω E-mail και SMS.\nΟι χαμηλότερες τιμές στην Ελλάδα και οχι μόνο!\nΕπιλέξτε μεταξύ αυθεντικών και OEM ανταλλακτικών\nΚαταχωρήστε ένα Ticket και παρακολουθήστε την εξέλιξή του online!\nΕπισκευές σε χρόνους Ρεκορ\nΕπωφεληθείτε από τους ταχύτατους χρόνους επισκευής\nΕπωφεληθείτε από την Εγγύηση επισκευής μας\nΕπισκευές "on site" στο Χώρο σας\nΓίνετε μέλος του EasyService και κερδίστε εκπτώσεις και δώρα σε επόμενες επισκευές σας. Εγγραφή\nΕπικοινωνήστε μαζί μας εύκολα και γρήγορα μέσω :\nΕπιλέξτε ανάμεσα σε χιλιάδες αξεσουαρ και ανταλλακτικά για τη συσκευή σας. Μια υπηρεσία που προσφέρεται σε συνεργασία με το EasyBuyWorld\nΦΕΡ' ΤO ΣΤΟΝ IZI!!\n0 Επιτυχημένες Επισκευές\nΣας χάλασε το κινητο λάπτοπ macair iPhone play-3 ; Κάντε τώρα μια Αίτηση Επισκευής!\nΤο EasyService σας ευχαριστεί\nΠανω απο 220000! πελατες μας εχουν εμπιστευτει.\nΤο laptop ή το κινητό σου πάλιωσε;;\nΠως θα σας φαινόταν να φέρετε το παλιό μεταχειρισμένο φορητό υπολογιστή σας και εμείς να σας τον αντικαταστήσουμε με κάποιο άλλο προϊόν ή ακόμα και να σας δώσουμε μετρητά;;\nΣυγχρονα Ρομποτικα Μηχανηματα\nΔιαθέτουμε τελευταίας τεχνολογίας, σύγχρονα μηχανήματα και εξοπλισμό αναβαθμίσεων, Rework Systems, Ρομποτικής Επισκευής Πλακετών, υπερύθρων συστημάτων κόλλησης-αποκόλλησης, επαγγελματικές μπανιέρες υπερήχων, θερμαντήρες, σταθμοί θερμού αέρα και τεχνικούς 10 ετούς πείρας με εξειδίκευση στην κινητή τηλεφωνία, στις παιχνιδομηχανές και στους υπολογιστές - φορητούς καθώς και πάνω από 5.000 ανταλλακτικά διαθέσιμα ανά πάσα στιγμή. Μπορούμε να επισκευάσουμε και την πιο δύσκολη βλάβη της συσκευής σας και πάντα, εκεί που άλλοι τεχνικοί ‘’σήκωσαν τα χέρια’’ εμείς θα τα καταφέρουμε. Ξεχάστε τις ταλαιπωρίες για να επισκευαστεί η συσκευή σας… Τώρα το EasyService σας το παραδίδει άμεσα, εντός λίγων ημερών (εφόσον υπάρχει διαθεσιμότητα ανταλλακτικών) επισκευασμένο με γραπτή εγγύηση ανταλλακτικών και εργασίας.\n- Επισκευή RROD, YLOD, Αντικατάσταση Μηχανισμών Ανάγνωσης και πολλών άλλων βλαβών σε παιχνιδομηχανές\n- Ξεκλείδωμα Κωδικού Χρήστη\n- Ξεκλείδωμα Δικτύου\n- Καθαρισμός πλακέτας από υγρασία με μεγάλη επιτυχία\n- Επισκευή κομμένων γραμμών


🕔13/12/2017 - 11:45\nΟ κ. Σπίρτζης είπε ότι το πρώτο τρίμηνο του 2018 ξεκινούν τα έργα για την υποθαλάσσια οδική σύνδεση της Σαλαμίνας, ενώ σημείωσε, επίσης, ότι ξεκινούν άμεσα τα έργα στην Πατρών-Πύργου, τα έργα στο νότιο τμήμα της Ε65 (Λαμία-Ξυνιάδα), ενώ είπε ότι θα γίνει προσπάθεια να ξεκινήσουν μέσα στο 2018 και τα έργα στο βόρεια τμήμα της.\nΑκόμη, σημείωσε ότι προχωρούν τα έργα στο Μετρό Θεσσαλονίκης και η επέκτασή του προς την Καλαμαριά, ενώ ξεκινούν και οι πρόδρομες εργασίες για τις επεκτάσεις του προς τα δυτικά. Προχωρούν, επίσης, οι πρόδρομες εργασίες για τις επεκτάσεις της Αττικής οδού και του Προαστιακού μέχρι το Λαύριο. Μέσα στον Ιανουάριο, εγκαινιάζεται η νέα ηλεκτροδοτούμενη γραμμή του Σιδηροδρομικού Δικτύου Σταθμός Λάρισης- Πειραιάς. Ολοκληρώνεται, ακόμα, ο διαγωνισμός για το Αεροδρόμιο στο Καστέλι Ηρακλείου.\nΕπίσης, μέσα στο 2017 έγινε και ο διαγωνισμός για την εφαρμογή των αναλογικών διοδίων στους αυτοκινητοδρόμους είπε ο κ. Σπίρτζης, υπογραμμίζοντας: «Γι' αυτό ό,τι και να κάνετε, ό,τι και να λέτε, τα νέα έργα θα τα εγκαινιάσει και πάλι ο Αλέξης Τσίπρας, έξω από τα προγράμματα, με πολιτικές κοινωνικής δικαιοσύνης και σχέδιο δίκαιης ανάπτυξης».\nΟ κάθετος άξονας της Εγνατίας στη Ροδόπη «Κομοτηνή - Νυμφαία», o κάθετος άξονας της Εγνατίας οδού «Καστοριά - Κρυσταλλοπηγή», o κάθετος άξονας της Εγνατίας οδού «Φλώρινα - Νίκη», το οδικό τμήμα Μουδανιά - Ποτίδαια . Και ακολουθεί το οδικό τμήμα Θέρμη - Γαλάτιστα και ο κάθετος άξονας της Εγνατίας «Θεσσαλονίκη - Σέρρες - Προμαχώνας».\nΣπίρτζης υπουργός Υποδομών και Μεταφορών δημόσια έργα προϋπολογισμός μετρό Θεσσαλονίκης


Συγχαρητήρια επιστολή Νίκης για Κολυτά! – CorfuSports.com\nΣυγχαρητήρια επιστολή Νίκης για Κολυτά!\nΠαρασκευή, 8 / 04 / 2016\nΜε επιστολή της προς ΕΠΣΚ και ΚΕΔ, η Νίκη Β. συνεχάρη την τριάδα Κολυτά- Σκορδίλη- Γραικού για τη διαιτησία τους στον αγώνα με το Καναλάκι.● «Τέτοιες διαιτησίες, δίνουν ελπίδα…»\nΔεν το βλέπουμε συχνά. Ειδικά από ομάδας- ονόματα. Παραδοσιακή, γαρ, η… μοίρα των διαιτητών: να «τα ακούν» στα λάθη τους (ή όταν το αποτέλεσμα… δε βολεύει) και να περνούν απαρατήρητοι στις καλές τους εμφανίσεις.\nΣτην περίπτωση ενός «δικού μας», του Σπύρου Κολυτά, τα δεδομένα άλλαξαν. Και όχι μόνο εισέπραξε, επιτόπου, τα ευμενή σχόλια των πάντων για τη διαιτησία του την περασμένη Κυριακή (3/4) στο ματς της Νίκης Βόλου με τον Αχέροντα Καναλακίου, στην Πρέβεζα, για την 29η αγωνιστική Γ’ Εθνική, αλλά, εντός της εβδομάδας, έλαβε τα συχαρίκια και… με fax!\nΣυγκεκριμένα, απ’ τους Βολιώτες. Παρά το γεγονός (κι αυτό είναι που δίνει extraσημασία στην κίνηση) ότι το αποτέλεσμα δεν ήταν το ιδανικό (0-0).\nΕπίσημα, λοιπόν, η ομάδα της Νέας Ιωνίας, με επιστολή της προς την ΕΠΣΚ και παράλληλη κοινοποίηση προς την ΚΕΔ/ ΕΠΟ, εξέφρασε τα θερμά της συγχαρητήρια για τη διαιτησία Κολυτά, καθώς και των βοηθών του, επίσης «δικών μας», Θεοχάρη Σκορδίλη και Τάσο Γραικό. Και μάλιστα, με εξαιρετικά εμφατικό τρόπο, καθώς όπως τονίζεται χαρακτηριστικά, «τέτοιες διαιτησίες δίνουν ελπίδα για το αύριο του ελληνικού ποδοσφαίρου!»\nTην επιστολή (με ημερομηνία 4/4, τη Δευτέρα) υπογράφει ο πρόεδρος της Νίκης, Στέργιος Φάτσης. ToCorfuSports.comτην εξασφάλισε και σας την παρουσιάζει…


Οικονομική ενοικίαση αυτοκινήτου. Εξοικονομήστε μέχρι και 40%. arguscarhire.com\nΣας εξασφαλίζουμε την χαμηλότερη τιμή, αλλιώς σας επιστρέφουμε τη διαφορά. Τόσο απλά.\nΔιαθέτουμε περισσότερα οχήματα στις χαμηλότερες τιμές σε κάθε προορισμό. Εάν βρείτε χαμηλότερη τιμή, θα σας επιστρέψουμε τη διαφορά. Τόσο απλά.\nΣτην Argus Car Hire συγκρίνουμε εταιρείες ενοικίασης αυτοκινήτων σε πάνω από 174 χώρες σε όλο τον κόσμο. Προσφέρουμε περισσότερες από 30.000 περιοχές παραλαβής σε όλα τα μεγάλα αεροδρόμια και κέντρα πόλεων. Εάν, λοιπόν, θέλετε να νοικιάσετε αυτοκίνητο στο Η.Β., την Ισπανία, την Πορτογαλία, τη Γαλλία, την Ιταλία ή τις Η.Π.Α., θα σας το βρούμε εμείς. Και αν βρείτε χαμηλότερη τιμή μετά την σύγκριση τιμών μας, θα σας επιστρέψουμε τη διαφορά.Τόσο απλά.\nΣυγκρίνουμε εταιρείες ενοικίασης αυτοκινήτων όπως οι Avis, Budget, Alamo, Enterprise, Europcar, National, Hertz και άλλες. Το εύρος των αυτοκινήτων που προσφέρουμε περιλαμβάνει μικρά, οικονομικά, αυτόματα, SUV, 7-θέσια, πολυτελή και άλλα οχήματα. Εάν επιθυμείτε να ενοικιάσετε αυτοκίνητο ή 9-θέσιο όχημα, θα σας το βρούμε εμείς στην χαμηλότερη τιμή, αλλιώς θα σας επιστρέψουμε τη διαφορά. τόσο απλά. Κάντε κράτηση αυτοκινήτου σήμερα για να εξασφαλίσετε τη χαμηλότερη τιμή.\nΜικρό από € 5,00/ημέρα\nΟικονομικό από € 5,50/ημέρα\nSUV από € 11,50/ημέρα\nΠολυτελείας από € 55,45/ημέρα\n7-θέσιο από € 29,70/ημέρα\n9-θέσιο από € 33,19/ημέρα


Έμεινε ... εκτός Πόλις ο Εργοτέλης στην Αθήνα (78-58). - kritikobasket.gr\nHome / Πρωτάθλημα Γ΄Εθνικής Ανδρών / Έμεινε ... εκτός Πόλις ο Εργοτέλης στην Αθήνα (78-58).\nΈμεινε ... εκτός Πόλις ο Εργοτέλης στην Αθήνα (78-58).\nΝοεμβρίου 20, 2011 Πρωτάθλημα Γ΄Εθνικής Ανδρών Edit\nΣτο εξ αναβολής παιχνίδι της 4ης αγωνιστικής, η ομάδα του Γ.Μακράκη γνώρισε την ήττα στην Καλιθέα, αφού η Πολις με τον Παναγιώτη Ζωντό για πρώτη φορά στον πάγκο της, επικράτησε εύκολα, κάνοντας εντυπωσιακό α΄ημίχρονο...\nΗ ομάδα της Καλλιθέας μπήκε με φορά στο παρκέ και χωρίς ιδιαίτερη δυσκολία επικράτησε κατά κράτος στο πρώτο δεκάλεπτο(20-11). Η συνέχεια βρήκε τους «πράσινους»… φουριόζους πηγαίνοντας στα αποδυτήρια με το +19 ανά χείρας.\nΣτην επανάληψη όμως οι κρητικοί επέστρεψαν αποφασισμένοι να παλέψουν το παιχνίδι. Με σωστή άμυνα, ζον πρες ψηλά, αλλά και αρκετές παγίδες μείωσαν στους 15. Παρόλα αυτά οι γηπεδούχοι δεν πτοήθηκαν, κλείνοντας την 3η περίοδο με (55-35).\nΣτο τέταρτο δεκάλεπτο οι δυο ομάδες, δεν άφησαν επίθεση να πάει χαμένη. Με σωστές κινήσεις έφταναν στο καλάθι, ενώ στην άμυνα εκατέρωθεν έδειχναν μαχητικότητα με πολλά κοψίματα. Αυτό όμως δεν βοήθησε τους φιλοξενούμενους να καλύψουν τη διαφορά που είχε ήδη διαμορφωθεί, κλείνοντας την παραμονή τους στην πρωτεύουσα με δύσκολες αλλά αρκετά διδακτικές για τη συνέχεια αναμνήσεις.\nΚορυφαίος από πλευράς νικητών ήταν ο οργανωτής τους Σπυρίδων Παντελιάδης, ο οποίος δώρισε 23 πόντους στο αντίπαλο καλάθι, ενώ στην αντίπερα όχθη οι συνήθης ύποπτοι Απόστολος Πάντσιος και Νίκος Γεωργοπαπαδάκος προσπάθησαν να σηκώσουν το βάρος στους ώμους τους χωρίς όμως το επιθυμητό αποτέλεσμα.\nΠΟΛΙΣ ΚΑΛΛΙΘΕΑΣ -ΕΡΓΟΤΕΛΗΣ 78-58\nΔΕΚΑΛΕΠΤΑ: 20-11, 40-21, 55-35, 78-58\nΠΟΛΙΣ ΚΑΛΛΙΘΕΑΣ (Ζωντός): Μπογδανίδης, Συγλέτος 4, Παντελιάδης 23 (4), Παπαϊωσήφ 11, Σολωμός 8, Ψάλτου 2, Κασπαριάν 10, Λαζαρακόπουλος, Οικονόμου, Σαρίκας 13 (1), Κανέλλης 3 (1), Παρίσος 4 (1).\nΕΡΓΟΤΕΛΗΣ (Μακράκης): Σκάνδαλος 6, Βαρνάβας 7, Χαλκιαδάκης, Γρύλλης A. 6, Γρύλλης Σ. 4, Χαριτάκης, Φλιάτης 1, Πάντσιος 13 (2), Γεωργοπαπαδάκος 11 (1), Κομψέλης, Τσαμπάς 10.\nπηγη :" infobasket.gr¨.


Ποδόσφαιρο και επιστήμη Εκδόσεις Τελέθριον Βιβλιοπωλείο Λεμόνι\nΣυγγραφή: ·Αριστομένης Σωτηρόπουλος\nSotiropoulos, Aristomenis ¹\n·Ευάγγελος Μ. Μπεκρής\nMpekris, Evangelos M. ¹\nΈκδοση: Δεκέμβριος 2012 από "Τελέθριον"\nΣελ.:632 (29χ21), Μαλακό εξώφυλλο, ISBN: 960-8410-79-7\nΆλλοι τίτλοι από Ευάγγελος Μ. Μπεκρής\nΤο σύγγραμμα αυτό αναφέρεται σε φοιτητές Τ.Ε.Φ.Α.Α., σε καθηγητές φυσικής αγωγής, σε προπονητές ποδοσφαίρου, καθώς και σε όσους ασχολούνται με μεθοδικότητα και ζήλο με την προπονητική διαδικασία και την υποστήριξή της. Η απόδοση στο ποδόσφαιρο είναι ένα πολυπαραγοντικό μέγεθος και η εξέλιξη της γνώσης των επιστημών που το στηρίζουν είναι πλέον ταχύτατη. Η διαρκής ενημέρωση σε επιστημονικά ζητήματα που επηρεάζουν την αγωνιστική ετοιμότητα του ποδοσφαιριστή είναι καθοριστικός παράγοντας για την επίτευξη της βέλτιστης απόδοσης.\nΤο βιβλίο αυτό αναφέρεται με σαφήνεια στην θεωρία και την πράξη της προπονητικής του ποδοσφαίρου, δίνοντας άμεσα απαντήσεις σε κρίσιμα ερωτήματα που απασχολούν τους αθλητικούς επιστήμονες. Μέσα από τις σελίδες του, δίνεται η πραγματική διάσταση της σύγχρονης προπονητικής του ποδοσφαίρου που απαιτεί ολοκληρωμένη και σφαιρική γνώση, με σκοπό να οδηγήσει στην πρόοδο και στην αναβάθμιση του ποδοσφαιρικού παιχνιδιού και του ελληνικού ποδοσφαίρου γενικότερα.\n(2007) Προπονησιολογία ποδοσφαίρου, Τελέθριον


Κάτω τα χέρια από τον Φλεβαράκη, θα «ξεβρακωθούν» όσοι βάζουν... τρικλοποδιές - Βasketplus\nΚΑΕ ΠΑΟΚ, φλεβαρακης\nΟ ΠΑΟΚ θα είναι από τις ομάδες που θα παλέψουν για την σωτηρία τους και γι αυτό το λόγο και κανένας δεν περισσεύει αν θέλει να βοηθήσει και το σημαντικότερο δεν θα πρέπει να μπαίνουν «τρικλοποδιές» στη νέα προσπάθεια που γίνεται με την ανάληψη της τεχνικής ηγεσίας της ομάδας από τον Κώστα Φλεβαράκη.\nΗ επιλογή του Φλεβαράκη ανεξάρτητα αν σε ορισμένους δεν αρέσει έγινε και μάλιστα η απήχησή του στον κόσμο και γενικότερα στην οικογένεια του ΠΑΟΚ είναι μεγάλη. Πάντοτε κρατούσε χαμηλούς τόνους και περίμενε όλα αυτά τα χρόνια μια ακόμη ευκαιρία να επιστρέψει στο πάγκο του «Δικεφάλου». Το έκανε αυτό με τις ευλογίες του Ερασιτέχνη και των ανθρώπων της διοίκησης της ΚΑΕ και θα πρέπει να προστατευτεί όσο ποτέ για τον απλούστατο λόγο ότι κάθε λάθος φέτος στοιχίζει.\nΣτοιχίζει σε χρόνο που δεν υπάρχει, σε χρήμα που δεν υπάρχει και ο καθένας αν θέλει από την πλευρά του ας σταθεί στο ύψος των περιστάσεων. Η δουλειά του τεχνικού τιμ σε αντίθεση με τα προηγούμενα χρόνια που οι επιλογές παικτών γινόταν από άλλο ράφι είναι ιδιαίτερα δύσκολη και θα πιθανότατα μπορεί να έχει αστοχίες. Όταν προσπαθείς να βρεις καλούς και φθηνούς παίκτες δεν είναι το ευκολότερο στο κόσμο, γιατί αν γινόταν ορθολογικά δεν θα υπήρχε λόγος οι ομάδες να μεγαλώνουν το μπατζετ κάθε χρόνο.\nΣε αντίθεση με τον ΠΑΟΚ που τα τελευταία δυο χρόνια αναίτια μεγάλωσε τα νούμερα και η πλήρη αποτυχία ανήκει εξ ολοκλήρου στην διοίκηση του Μπάνε Πρέλεβιτς, τον τεχνικό διευθυντή Νίκο Σταυρόπουλο και τον μάνατζερ Τέλη Ζουρνατσίδη, όλα αυτά με τις ευλογίες του Βαγγέλη Γαλατσόπουλου που είναι ο μεγαλομέτοχος της ΚΑΕ. Το δυσάρεστο σε όλα αυτά είναι ότι ο Πρέλεβιτς ανέλαβε τις ευθύνες του και παραιτήθηκε, κάτι τέτοιο όμως δεν συνέβη και με τους στενούς του συνεργάτες Σταυρόπουλο και Ζουρνατσίδη που παραμένουν στις θέσεις και το χειρότερο κανένας από τον Ερασιτέχνη δεν αναζήτησε ευθύνες σε αυτούς. Είναι πραγματικά κωμωδία να φταίει μόνο ένας για τα λάθη και οι υπόλοιποι να παραμένουν χωρίς να υπάρχει η παραμικρή ενόχληση. Δεν μπορεί λοιπόν να μιλάει κανένας για «κάθαρση» στο μπάσκετ του ΠΑΟΚ όταν υπάρχουν οι ίδιοι πρωταγωνιστές και πραγματικά αυτό που προξενεί εντύπωση είναι ότι αυτό που ήθελε και ο Ιβαν Σαββίδης.\nΝα γυρίσουμε και πάλι στο θέμα του προπονητή. Για να ξεκαθαριστεί, ο Κώστας Φλεβαράκης και οποιοσδήποτε αν βρισκόταν σήμερα στο πάγκο του ΠΑΟΚ θα πρέπει, επιβάλλεται, είναι υποχρέωση να προστατευτεί και να βοηθηθεί στην δημιουργία μια ανταγωνιστικής ομάδας τη νέα χρόνια που έτσι και αλλιώς είναι ιδιαίτερη. Ο νέος τεχνικός της ομάδας δεν φοβήθηκε να μπει στα βαθιά και όσο χρόνια δουλεύει σε πάγκους έχει αποδείξει ότι γνωρίζει πολύ καλά την αγορά και μπορεί να φέρει παίκτες τέτοιους που με χαμηλό κόστος να του κάνουν την δουλειά.\nΕδώ δεν θα πρέπει να υπάρχουν… τρικλοποδιές εντός και εκτός ομάδας και τουλάχιστον σε συνεννόηση με την διοίκηση θα πρέπει να ακολουθείται ένα πλάνο. Τα συμβόλαια των τελευταίων δυο ετών και οι τραγικές επιλογές που πληρώνει ξεκάθαρα φέτος η ΚΑΕ θα πρέπει να εξαφανιστούν και αν δεν υπάρχει συνεργασία και ομοψυχία θα την πληρώσει ο ΠΑΟΚ.\nΟ προπονητής είναι υπεύθυνος για τις επιλογές των παικτών και γνωρίζοντας (αν το ξέρει) το μπάτζετ στο οποίο θα κινηθεί κάνει τις προσθαφαιρέσεις του. Βασική υποσημείωση, ο ΠΑΟΚ κουβαλάει φέτος το εξαιρετικά βαρύ συμβόλαιο του Βαγγέλη Μαργαρίτη, έχει να πληρώσει την διαφορά του συμβόλαιο του Χάτσερ από αυτά που θα πάρει στο Περιστέρι. Ολα αυτά γιατί από πέρυσι οι «φωστήρες» και μπασκετάνθρωποι της ομάδας του έκαναν κλειστό διετές συμβόλαιο. Έχουν συμβόλαιο ο Σχίζας, οι μικροί Καρράς, Καραμανώλης. Ξέρετε τι βγάζει αυτή η σούμα μαζί με τον Χάτσερ; 200 χιλιάρικα και είσαι άδειος. Δηλαδή ψάχνεις με ακόμη 250-300 χιλιάρικα να κλείσεις το φετινό ρόστερ κάνοντας ουσιαστικά 8 μεταγραφές. Καταλαβαίνει λοιπόν κανείς πόσο εύθραυστα είναι τα πράγματα στην ΚΑΕ, πόσο σημαντικό είναι και το τελευταίο ευρώ που δεν θα πρέπει να μην πεταχτεί και να εξοικονομηθεί.\nΘα πρέπει να ειπωθεί και να αναρτηθεί παντού με μεγάλα γράμματα. Ο Κώστας Αμοιρίδης είναι ο ΕΥΕΡΓΕΤΗΣ του μπάσκετ και ο άνθρωπος που έχει βάλει χρήματα που αγγίζουν τα 2 εκατομμύρια επί μια 10ετία και το αστείο είναι μικρομέτοχος της ΚΑΕ ΠΑΟΚ, γιατί δεν θέλησε όπως αλλοι να μετοχοποιήσουν τα χρήματα του. Είναι αυτός που ήρθε πρώτος στο τραπέζι της συνάντησης, έβαλε 100 χιλιάρικα και αφού είπε κάποια πράγματα έφυγε πρώτος. Δεν του αρέσουν τα λόγια πάντοτε κρατούσε χαμηλούς τόνους και για όσους δεν το ξέρουν έχει την…τρέλα του ΠΑΟΚ καρφωμένη δείγμα τα όσα προσφέρει στα τμήματα του Ερασιτέχνη. Θα πρέπει η οικογένεια του ΠΑΟΚ να προστατέψει τέτοιους ανθρώπους που μπορούν να βοηθήσουν.\nΥΓ1. Ήδη οι πρώτες φωνές ακουστήκαν στο «παλατάκι» και ευτυχώς δεν προχώρησε η συμφωνία με τις αρχικές απαιτήσεις του Τσόχλα.\nΥΓ2. Ευάγγελε, καλό θα είναι να συγκρατήσεις τουλάχιστον για φέτος το «πουλέν» σου, τον αποτυχημένο προπονητή της Γ’ Εθνικής που έφερε ο «μάγος» γιατί στο τέλος δεν θα σιωπήσει κανείς.\nΠΡΟΗΓΟΥΜΕΝΟ ΑΡΘΡΟΟ Ιβάν, η «κάθαρση» στην ΚΑΕ και οι παραιτήσεις (Σταυρόπουλου-Ζουρνατσίδη) που δεν ήρθαν….\nΕΠΟΜΕΝΟ ΑΡΘΡΟΚανείς δεν είναι τέλειος …Ζουρνατσίδης


LA MANUFACTURE HOTEL PARIS - Παρίσι, Γαλλία\n8, rue de Philippe Champagne, Παρίσι, Γαλλία\nΤο La Manufacture είναι 7-όροφο ξενοδοχείο σε εμπορική περιοχή του Παρισιού δίπλα σε Opera Bastille, Palais Omnisports de Paris και Ιερός Ναός που προσφέρει ηχομονωμένα δωμάτια με κλασική διακόσμηση. Ανακαινισμένο το 2010, το ξενοδοχείο έχει γαλλικό στιλ αρχιτεκτονικής.\nΤο κέντρο της πόλης βρίσκεται 30 λεπτά οδικώς από το κατάλυμα. Έχει σταθμό του μετρό καθώς και τον σταθμό του μετρό Σταθμός Μετρό Place d' Italie δίπλα στο ξενοδοχείο.\nΈχει καταστήματα, μπουτίκ και αγορά σε γρήγορη πρόσβαση από το ξενοδοχείο.\nΑυτό το φιλόξενο ξενοδοχείο διαθέτει θέρμανση, δωρεάν Wi-Fi, internet υψηλής ταχύτητας, δορυφορική τηλεόραση και θυρίδα ασφαλείας για λάπτοπ σε όλα τα δωμάτια. Τα περισσότερα δωμάτια προσφέρουν φανταστική θέα σε δρόμο. Οι ανέσεις των δωματίων περιλαμβάνουν ιδιωτικά μπάνια με ντους, μπανιέρα και σεσουάρ καθώς εκλεπτυσμένη επίπλωση με ξύλινα έπιπλα.\nΤο ξενοδοχείο βρίσκεται σε εξαιρετική τοποθεσία μόλις 15 λεπτά οδηκώς από το αεροδρόμιο Orly.\nΤο La Manufacture Hotel διαθέτει επιχειρηματικό κέντρο, αίθουσα συναντήσεων και φωτοτυπικό για επαγγελματικές ανάγκες και προσφέρει στεγνοκαθαριστήριο, 24ωρη ρεσεψιόν και καθαριστήριο.\nLe Relais Hotel Issoire


Ελένη Φουρέιρα: Οι αλλαγές στα μαλλιά, το σέξι look στην πίστα και η εξ αποστάσεως σχέση με τον Γιώργο Σαμαρά! - Tlife.gr\n08.11.2014 | 14:29\nΕλένη Φουρέιρα: Οι αλλαγές στα μαλλιά, το σέξι look στην πίστα και η εξ αποστάσεως σχέση με τον Γιώργο Σαμαρά!\nΟι αλλαγές είναι κάτι που έχουμε συνηθίσει στην Ελένη Φουρέιρα. Της αρέσει να τολμά, να δοκιμάζει νέα πράγματα και δεν διστάζει όλα αυτά να τα κάνει σε πολύ σύντομο χρονικό διάστημα. Πρόσφατα, την είδαμε στο πάρτι μόδας που έγινε στο κέντρο της Αθήνας (δες εδώ φωτογραφίες) και δεν μπορέσαμε να μην προσέξουμε την rock διάθεσή της!\nΗ Ελένη εμφανίστηκε έχοντας κοτσιδάκια στα μαλλιά της...\nΠριν ακόμα προλάβουμε να συνηθίσουμε το γεγονός ότι τα έβαψε ξανθά. Γιατί δεν πέρασε καιρός από τότε που η τραγουδίστρια, όπως σου γράψαμε και στη στήλη beauty του TLIFE, αποφάσισε να αλλάξει το look της. Η αφορμή για αυτό ήταν η πρεμιέρα στο Κέντρο Αθηνών στο πλευρό του Νίκου Βέρτη. (δες εδώ φωτογραφίες από την πρεμιέρα)\nΦυσικά οι κριτικές που απέσπασε ήταν θετικές. Ήδη από την πρώτη της δημόσια εμφάνιση με το νέο look όπου την είχε απαθανατίσει και ο φωτογραφικός του TLIFE. Δες εδώ! Ο λόγος όμως που στην πίστα κέρδισε πάνω της όλα τα βλέμματα ήταν κυρίως η σέξι παρουσία της. Γιατί η Ελένη κόβει την ανάσα όταν εμφανίζεται on stage. Μεταμορφώνεται!\nΣτην καθημερινότητά της θα την δεις συνήθως με casual outfits και επιμελώς ατημέλητη. Χαίρεται τα απλά πράγματα όπως είναι οι βόλτες με τις φίλες της για ψώνια ή για καφέ. Σε μία τέτοια βόλτα την απαθανάτισε και ο φωτογραφικός φακός λίγο πριν αλλάξει τα μαλλιά της. Λίγο πριν την επιστροφή της στην νυχτερινή ζωή της Αθήνας.\nΗ Ελένη βρίσκεται εδώ και καιρό σε μία πολύ δημιουργική φάση. Ετοιμάζει νέα πράγματα στα επαγγελματικά της που θα δούμε σύντομα, ενώ παράλληλα μοιράζει τον χρόνο της ανάμεσα σε Ελλάδα και Αγγλία.\nΕκεί, βρίσκεται ο αγαπημένος της Γιώργος Σαμαράς ο οποίος αγωνίζεται στην ποδοσφαιρική ομάδα Γουέστ Μπρόμιτς Άλμπιον.\nΌταν του το επιτρέπει το πρόγραμμά του έρχεται και εκείνος στην Αθήνα για να είναι μαζί με την αγαπημένη του. Φαίνεται πως η απόσταση δεν παίζει κανένα ρόλο για το ζευγάρι και η σχέση τους γίνεται ολοένα και δυνατότερη!


Μαρία Τζιρίτα: Μα για να είναι καλή, πρέπει να το πιστέψεις!\nΜα για να είναι καλή, πρέπει να το πιστέψεις!\nΚαλή χρονιά φίλοι μου! Με υγεία, αγάπη, ηρεμία, αισιοδοξία και πίστη! Αυτή είναι η πεποίθησή μου - πως για να πάνε τα πράγματα καλά, πρέπει απλά να το πιστέψουμε!...\nΥπέρμαχος της θετικής ενέργειας εγώ, αισιόδοξη από φύση (είναι στο dna μου λένε οι φίλοι μου!), δεν αφήνω τίποτα να μου χαλάει τη διάθεση και να με κλονίζει από το να πιστεύω πως τελικά όλα θα πάνε καλά. Κι όπως είχα διαβάσει και κάπου: Everything will be alright in the end. If it's not alright, then it's not the end....\nΞέρω, είναι δύσκολο όταν όλες οι συνθήκες είναι αντίξοες και οι πάντες γύρω μας προσπαθούν να μας χαλάσουν το κέφι με αρνητικές ειδήσεις, καταστροφολογία κλπ, εμείς να παραμένουμε αισιόδοξοι και χαμογελαστοί... Ναι, είναι δύσκολο, αλλά όχι αδύνατον. Κι εγώ που τα λέω αυτά δε βρίσκομαι σε κάποια θέση ισχύος, πέρασα η ίδια από την κόλαση, όμως ξαναβρέθηκα στον παράδεισο κι αυτό που κατάλαβα τελικά, η χρυσή μου γνώση τώρα πια, είναι πως η δύναμη είναι μέσα μας και κρύβεται στο μυαλό και την ψυχή μας.\nΌταν κάποτε προσευχήθηκα στο Θεό, στο Σύμπαν, πείτε το όπως θέλετε, σε ό,τι πιστεύει ο καθένας (αρκεί να πιστεύει σε κάτι), δε ζήτησα τίποτα. Απλά ευχαρίστησα γι αυτά που ήδη είχα, ένιωσα πραγματική ευγνωμοσύνη γιατί ήμουν ζωντανή και όσο κι αν πληγώθηκα, κανείς και τίποτα δεν κατάφερε να μου πάρει την Πίστη ότι θα καταφέρω να ξανασηκωθώ. Και δεν έπαψα ποτέ να χαμογελάω. Τώρα πια νιώθω ευτυχισμένη κι αυτό το συναίσθημα νομίζω είναι και το ζητούμενο στη ζωή...\nΣας εύχομαι λοιπόν να μην πάψετε να πιστεύετε, να νιώθετε ότι όλα είναι καλά και μπορούν να γίνουν και καλύτερα. Και θα γίνουν. Αρκεί να το πιστέψετε...\nΚαλή Χρονιά ας είναι φίλοι μου, ό,τι κι αν λένε! Εσείς ν'ακούτε μόνο την καρδιά σας....\nΟι φωτογραφίες είναι από τις μέρες της Πρωτοχρονιάς που πέρασα στο Τολό με τους αγαπημένους μου.... Το δωμάτιο που μείναμε είχε τη θέα που βλέπετε στη θάλασσα, η οποία ήταν ακριβώς από κάτω στα 5 μέτρα και το τζάκι έκαιγε όλη μέρα... Nelly's Hotel για όποιον ενδιαφέρεται!\nΑναρτήθηκε από Maria Tzirita στις 1:12 μ.μ.\nΘα μείνω στον τόσο όμορφο και εύστοχο τίτλο της πρώτης σου ανάρτησης Μαρία, "για να είναι καλή, πρέπει να το πιστέψεις". Το κλειδί σε όλα είναι να μην χάνουμε την πίστη μας. Σε μας, τη θέληση και τη δύναμή μας να αλλάζουμε τα πάντα αν το αποφασίσουμε και στον Θεό (τον όποιο Θεό του καθενός).\nΜε φόντο αυτή την μεγάλη κρίση (που τελικά μάλλον είναι το λιγότερο οικονομική) ας είναι η νέα χρονιά η αφετηρία για μια επανάσταση στις ζωές μας. Να αναζητήσουμε ξανά τα ουσιώδη, τα αληθινά ...και να πιστεύουμε.\nΚαλή Χρονιά Μαρία, με υγεία, ευτυχία και κάθε επιτυχία!\n4 Ιανουαρίου 2011 - 1:38 μ.μ.\nMαρία μου Καλή Χρονιά κι από δω!\nΠάρα πολύ σωστό αυτό που λες,θετική σκέψη,αισιοδοξία,πίστη στη ζωή κι όλα θα πάνε καλά!Να λάμπεις πάντα έτσι και να χαίρεσαι ό,τι αγαπάς!\nΚάτι τέτοια ποστ διαβάζω και εισπράττω τόση θετική ενέργεια!\nΕίναι όμορφο να νοιώθεις ικανοποιημένος από τη ζωή σου!\nΝα νοιώθεις ευλογημένος για όλα αυτά που έχεις και για τους ανθρώπους που αγαπάς και σε αγαπούν!\nΠάντα τέτοια σας εύχομαι Μαρία μου!\nΝα είσαι καλά να σε χαίρονται οι δικοί σου άνθρωποι και να είναι και αυτοί καλά να τους χαίρεσαι και εσύ!\nΥΓ: Αργολίδα εεε?\nΠανέμορφη η θέα όντως!\n4 Ιανουαρίου 2011 - 2:24 μ.μ.\n4 Ιανουαρίου 2011 - 3:59 μ.μ.\nMαράκι, φαίνεται ότι πέρασες όμορφα από τις φωτό, όμως έχεις απόλυτο δίκιο. Εάν δεν πιστεύει κανείς, θαύματα δεν γίνονται... όταν ήμασταν παιδάκια χαιρόμασταν με τα πάντα γιατί κάθε μέρα ανακαλύπταμε περισσότερα. Πλέον, πρέπει να έχουμε κατά νου, ότι αν θέλουμε να χαιρόμαστε, οφείλουμε να εκτιμήσουμε αυτά που έχουμε και να πιστεύουμε σ' εμάς και στους αγαπημένους.\nΣου εύχομαι μαγική νέα χρονιά.\n4 Ιανουαρίου 2011 - 4:08 μ.μ.\nκαλη χρονια Μαρακι μου,παντα με την πιστη ακλονητη....φιλακι!\nΚαλή χρονιά Μαρία μου πάντα με υγεία και αγάπη.\nΧαίρομαι για σένα!!\n4 Ιανουαρίου 2011 - 5:38 μ.μ.\nΕ,θα το πιστεψουμε και θα το παλέψουμε,όπως πάντα:)\n4 Ιανουαρίου 2011 - 6:42 μ.μ.\nΜπράβο βρε Μαρία!! Ωραία πράγματα και ωραίες φωτογραφίες..if you know what I mean!!!ha...ha...\nΚΑΛΗ ΧΡΟΝΙΑ ΜΕ ΑΓΑΠΗ ΚΑΙ ΥΓΕΙΑ!\n4 Ιανουαρίου 2011 - 6:53 μ.μ.\nΓια την νέα χρονιά, σου εύχομαι τα καλυτερότερα Μαράκι μου!\nΝα είσαι πάντα τόσο ευτυχισμένη και να συνεχίσεις να μας γεμίζεις με την θετική σου ενέργεια!\n4 Ιανουαρίου 2011 - 9:07 μ.μ.\nΈτσι ακριβώς Μαράκι μου είναι όπως τα λες\nΑς έχουμε και λίγη πιστη ας πούμε και κανένα ευχαριστώ...και στη τελική ας ασχοληθούμε και λίγο\nμε πράγματα που τα είχαμε ξεχασμένα...\nΧαίρομαι για σένα η ζέστα της καρδιας σου φτάνει μέχρι εδώ!\nΚαλή και ευλογημένη χρονια σου εύχομαι!\nΈχω χάσει επεισόδια ή μου φαίνεται!!! Χι!Χι!\n4 Ιανουαρίου 2011 - 9:22 μ.μ.\n"Αρκεί να το πιστέψω;"\nΔυσκολα, αλλά μια προσπάθεια δεν βλάπτει!\nΝΑ΄ΝΑΙ ΚΑΛΗ Η ΚΑΙΝΟΥΡΓΙΑ ΧΡΟΝΙΑ, ΚΑΛΥΤΕΡΗ ΑΠΌ ΤΗΝ ΠΑΛΙΑ!!!\nΦιλενάδα μου αγαπημένη σε καλησπερίζω από την βροχερή Κύπρο. Ο τίτλος της ανάρτησης σου....τα λέει όλα!!! Στους δύσκολους καιρούς που περνάμε η θετική σκέψη και ενέργεια μας δίνει κουράγιο να προχωράμε. Φόρτωσες τις μπαταρίες σου απ΄ότι βλέπω και με την έκδοση του βιβλίου σου τον Φλεβάρη .....μάλλον σε περιμένει δύσκολος καιρός!!!! Καλή Χρονιά και πάλι με υγεία, χαρά και πολλή πολλή αγάπη ΧΧΧΧΧΧΧ\n5 Ιανουαρίου 2011 - 12:29 π.μ.\nεύχομαι καλή και δημιουργική χρονιά!!!!\n5 Ιανουαρίου 2011 - 2:12 π.μ.\nΜαρία μου, λένε ότι όταν χαμογελάς, η ζωή σου χαμογελά κι' αυτή. Κι' εσύ έχεις πάντα ένα τόσο όμορφο χαμόγελο στο πρόσωπό σου, που θα ήταν ντροπή της να μη σου χαμογελάσει! Σου αξίζει. :)\nΕύχομαι το 2011 να σου φέρει πολλές τέτοιες όμορφες στιγμές και πάνω απ' όλα υγεία και πολλή αγάπη.\n5 Ιανουαρίου 2011 - 12:59 μ.μ.\nKali xronia Maria mou! me poli igeia kai xara!!! :) fisika prepei prota na to pistepsoume!!! euxomai kai poli poli dimiourgikotita na exeis!!! :) polla filia! :)\nΚαλή χρονιά με Υγεία και Ευτυχία εύχομαι :)\nαυτό είναι το Ευ ζείν..\nείθε να το βιώνεις με τον δικό σου τρόπο!\n6 Ιανουαρίου 2011 - 2:43 π.μ.\n6 Ιανουαρίου 2011 - 1:35 μ.μ.\nΜαράκι μου, θα συμφωνήσω με όσα λες, χαμόγελο, αισιοδοξία και πίστη πάνω από όλα...\nΓλυκιά μου, σου εύχομαι ο χρόνος αυτός να έιναι ένας από τους καλύτερους της ζωής σου, και φυσικά ανυπομονώ να έρθει ο Φεβρουάριος......\n7 Ιανουαρίου 2011 - 2:47 π.μ.\nΕΥΧΟΜΑΙ ΜΙΑ ΚΑΛΗ ΚΑΙ ΕΠΟΙΚΟΔΟΜΗΤΙΚΗ ΕΒΔΟΜΑΔΑ ΓΕΜΑΤΗ ΚΑΛΕΣ ΣΤΙΓΜΕΣ ΚΑΙ ΧΑΜΟΓΕΛΑ.ΚΑΛΗ ΧΡΟΝΙΑ ΚΑΙ ΠΑΛΙ ΜΕ ΟΛΑ ΤΑ ΚΑΛΑ.\nΣας ευχαριστώ όλους και σας εύχομαι να είστε πάντα καλά, για να περνάτε καλά! Η θετική σας ενέργεια και η αγάπη σας μου δίνει δύναμη και πολλή πολλή χαρά!\n10 Ιανουαρίου 2011 - 8:00 μ.μ.\nΦιλενάδα αλλάξαμε φόντο...ουάο!!! Γαλάζιο, ουρανός, σύννεφα.....σ΄ευχαριστώ που με τιμάς,το εκτιμώ ιδιαίτερα και εγώ και η Υπηρεσία μου (χι!, χι!) Φιλάκια πολλά Μαρία μου ΧΧΧΧΧΧΧ\n10 Ιανουαρίου 2011 - 9:26 μ.μ.\nΓλυκιά μου Μαρία οι ευχές σου και προτροπές βάλσαμο στις ψυχές μας.\nΣου εύχομαι τα καλύτερα για το 2011!


ΣΥΡΙΖΑ Λασιθίου: Να μην κλείσει το ΤΕΙ της Ιεράπετρας\nΔευ. 26 ΙΟΥ 21 04:33\n22.02.2017 - 10:24\nΝα μην κλείσει το ΤΕΙ της Ιεράπετρας, ζητά ο ΣΥΡΙΖΑ Λασιθίου με δελτίο τύπου που εξέδωσε. "Είναι ένα ακόμα πλήγμα στην πόλη της Ιεράπετρας αλλά και στην τριτοβάθμια εκπαίδευση σε όλο το Λασίθι που γίνεται ακόμα «φτωχότερος συγγενής» της κατανομής στην Κρήτη", αναφέρει χαρακτηριστικά ενώ ζητά από το Υπουργείο Παιδείας να προωθήσει την ανάπτυξη της Τριτοβάθμιας εκπαίδευσης στο Λασίθι για να συμβάλλει στην παραγωγική ανασυγκρότηση ιδίως στους κλάδους που αυτός ο τόπος πρωτοπορεί.\n«Η εξαίρεση του Τμήματος ΤΕΙ Εμπορίας και Διαφήμισης της Ιεράπετρας από τα τμήματα που θα επαναλειτουργήσουν είναι εξαιρετικά αρνητική. Παρά τις προσπάθειες της τοπικής κοινωνίας, του ΣΥΡΙΖΑ Λασιθίου και του Βουλευτή του ΣΥΡΙΖΑ Μανόλη Θραψανιώτη για να επανενταχθεί στα μηχανογραφικά του Υπουργείου Παιδείας, δεν υπήρξε θετική εισήγηση εκ μέρους του ΤΕΙ Κρήτης.\nΕίναι ένα ακόμα πλήγμα στην πόλη της Ιεράπετρας αλλά και στην τριτοβάθμια εκπαίδευση σε όλο το Λασίθι που γίνεται ακόμα «φτωχότερος συγγενής» της κατανομής στην Κρήτη.\nΤο κόστος λειτουργίας είναι τόσο χαμηλό που δεν μπορεί να είναι άλλοθι για την αρνητική εισήγηση και σίγουρα θα μπορούσαν να βρεθούν λύσεις. Είναι φανερό ότι θα χρειαστεί μεγάλη και συντονισμένη προσπάθεια, προς πολλές κατευθύνσεις, για να καταφέρουμε να διορθώσουμε τις καταστροφές που προκάλεσε το σχέδιο «ΑΘΗΝΑ» του κ. Αρβανιτόπουλου και οι πολιτικές του κ. Λοβέρδου, αλλά και για να πείσουμε για τις ανάγκες και τις δυνατότητες της Τριτοβάθμιας Εκπαίδευσης στο Λασίθι.\nΖητάμε από το ΤΕΙ Κρήτης,\nνα επανεξετάσει τις δυνατότητές του για να επαναλειτουργήσει σταδιακά το Τμήμα στην Ιεράπετρα και να εντάξει συνολικά το Λασίθι στους σχεδιασμούς του.\nΑπό το Υπουργείο Παιδείας,\n1) να συνυπολογίσει τα πολλαπλασιαστικά αποτελέσματα που έχει για την Ιεράπετρα η λειτουργία του Τμήματος με βάση και τις προηγούμενες επιδόσεις.\n2) στα πλαίσια της δημιουργίας του Ενιαίου Χώρου Εκπαίδευσης και Έρευνας, να προωθήσει την ανάπτυξη της Τριτοβάθμιας εκπαίδευσης στο Λασίθι για να συμβάλλει στην παραγωγική ανασυγκρότηση ιδίως στους κλάδους που αυτός ο τόπος πρωτοπορεί».


Σε εξέλιξη πυρκαγιά στην Πάχνα - Kanali 6\nΣε εξέλιξη πυρκαγιά στην Πάχνα\nΠυρκαγιά ξέσπασε στις 10 το πρωί σε ξηρά χόρτα και άγρια βλάστηση παρά την κοινότητα Πάχνας, στην επαρχία Λεμεσού.\nΣύμφωνα με τον εκπρόσωπο Τύπου της Πυροσβεστικής Υπηρεσίας, Ανδρέα Κεττή, για την κατάσβεσή της επιχειρούν τέσσερα πυροσβεστικά οχήματα από Σταθμούς της Λεμεσού και ένα από το Τμήμα Δασών.\nΕπιπλέον, ενεργοποιήθηκαν για την κατάσβεση της φωτιάς 4 εναέρια μέσα, τα δύο εκμισθωμένα ελικόπτερα της Δημοκρατίας και 2 αεροσκάφη του Τμήματος Δασών.\nΏρα: 10.00 – Πυρκαγιά παρά την κοινότητα Πάχνας Επαρχίας Λεμεσού σε ξηρά χόρτα και άγρια βλάστηση. Επιχειρούν για την κατάσβεση της 4 στελεχωμένα πυροσβ οχήματα από Πυροσβ Σταθμούς Λεμεσού και 1 από Τμ. Δασών.Ενεργοποιήθηκαν 4 εναέρια μέσα (2 εκμ. Ελικόπ. και 2 αερ/φη του Δασών)\n— Andreas Kettis (@akettis) July 12, 2021\nΚολύμβηση: Του «γλίστρησε» το χάλκινο!\nΣε επίπεδο «βαθύ κόκκινο» από σήμερα οι διελεύσεις


Η Gionee στο χείλος της χρεωκοπίας επειδή ο CEO της έχασε $144 εκ. στο καζίνο! - Angroid.gr\nΑρχική Ειδήσεις Smartphones Η Gionee στο χείλος της χρεωκοπίας επειδή ο CEO της έχασε $144...\nΗ Gionee στο χείλος της χρεωκοπίας επειδή ο CEO της έχασε $144 εκ. στο καζίνο!\nΜερακλής ο πρόεδρας\nΠροηγούμενο άρθροKospet Hope : To κεραμικό Smartwatch με hardware ισάξιο με ένα Mid Range κινητό και τιμή 124€!\nΕπόμενο άρθροΗ Huawei επιβεβαίωσε οτι αναπτύσει το δικό της Mobile λειτουργικό.\nΤο Redmi K30 θα είναι η πρώτη συσκευή με τον νέο αισθητήρα Sony IMX686 64MP\nΜόνο τα χρώματα δεν ξέρουμε!\nΤο Pablo Escobar Fold 1 είναι ένα Foldable Phone που κοστίζει $349. Και δεν κάνω πλάκα.\nΑλλάζουν τα δεδομένα και στα κινητά…\nH πιο γρήγορη οθόνη της αγοράς.\nΤι να πρωτογράψει κανείς γι’ αυτή την κινητάρα;;;\nΠοιες εταιρείες κινητών θα έχουν SD 865/765 από τη νέα χρονιά;\nΚαι ποιες θα ακολουθήσουν!


Μειώσεις παντού και νέοι φόροι | Ελεύθερη Λαική Αντιστασιακή Συσπείρωση\nΠοιοι και πως κυβερνούν σήμερα την Ελλάδα;\tΟι μετανάστες αποδεικνύουν πως η Ελλάδα είχε πιο ισχυρή οικονομία επί Σαμαρά\tΜειώσεις παντού και νέοι φόροι\t21 Μαρτίου 2016\tΕλευθερη Λαικη Αντιστασιακη Συσπειρωση\tΕλλάδα, Κοινωνία, Πολιτική\tΠριν, Φοροκαταιγίδα\tΣχολιάστε\tΥποχωρήσεις παντού! Και καλά οι δανειστές, ξέραμε ότι αυτοί θέλουν να αυξήσουν τους φόρους και να μειώσουν τις συντάξεις. Το πρόβλημα όμως είναι ότι και η κυβέρνηση Τσίπρα, με τις προτάσεις που κάθε τόσο παρουσιάζει, έχει προσχωρήσει ακριβώς στην ίδια λογική.\nΜειώνει, για παράδειγμα, το αφορολόγητο από 9.550 ευρώ στα 9.100 ευρώ. Έτσι όμως οι φόροι που θα κληθούν να πληρώσουν οι φορολογούμενοι, μαζί με την εισφορά αλληλεγγύης, θα προσεγγίσουν το 1,8 δισ. ευρώ. Ο Τσίπρας αυξάνει επίσης το συντελεστή φορολόγησης για όσους έχουν εισοδήματα από ενοίκια μέχρι 12.000 το χρόνο. Από 11% τον κάνει 15%. Μόνο που οι φορολογούμενοι που ανήκουν σε αυτή την κατηγορία είναι το … 1,6 εκατομμύριο από το 1,7 εκατομμύριο που δηλώνουν εισοδήματα από ενοίκια, οπότε αυτοί θα πληρώσουν πάνω από 200 εκατομμύρια ευρώ πρόσθετο φόρο!\nΣφαγή θα γίνει και στις επικουρικές συντάξεις, καθώς οι μειώσεις θα αρχίσουν από το γελοίο ποσό των 150 ευρώ και μπορεί να φτάσει και στο …40% (!) για τα 400 ευρώ. Κόλαση και με τα κόκκινα δάνεια, ενώ …αυξάνονται (!) οι συντελεστές του ΕΝΦΙΑ. Τι έχουν να δουν ακόμη τα μάτια μας…\nΠοιοι και πως κυβερνούν σήμερα την Ελλάδα;\tΟι μετανάστες αποδεικνύουν πως η Ελλάδα είχε πιο ισχυρή οικονομία επί Σαμαρά\tΑναζήτηση


Πινάκιο - Φρέσκιες ειδήσεις... επί πίνακι!: Μαρτίου 2020\nΗ πανδημία ενδέχεται να διαμορφώσει μια νέα γεωπολιτική κατάσταση\nΒρισκόμαστε ακόμη στην αρχή της πανδημίας, χιλιάδες άνθρωποι έχουν πεθάνει, η αντίδραση της\nΟυάσινγκτον εξόργισε τους Ευρωπαίους και η Κίνα επιδεικνύει ακόμη λιγότερη διαφάνεια από το σύνηθες: ο νέος κορονοϊός επανακαθορίζει και την γεωπολιτική σκηνή παγκοσμίως.\nΕτικέτες mazimetapaidiaspiti #poiotikosxronosmetapaidia #περνάωποιοτικόχρόνομεταπαιδιαμου #μενουμεστοσπιτι #menoumespiti #StayHome #covid19Gr\nΔασκαλάκης (MIT): Είναι κρίσιμο να μείνουμε όλοι σπίτια μας\nΧρησιμοποιώντας ως αφετηρία ένα μύθο για να προειδοποιήσει πως τα κρούσματα της νόσου μπορεί πολύ γρήγορα να εκτιναχθούν, χωρίς καλά-καλά να το καταλάβει κανείς, τονίζει ότι «η εκθετική αύξηση είναι ύπουλο πράγμα. Το σκέφτεσαι λίγο και τα νούμερα φαίνονται μικρά. Αλλά τελικά θα σου τη φέρει». Ο διακεκριμένος επιστήμονας έκανε την εξής ανάρτηση στον λογαριασμό του στο facebook.\nΑναρτήθηκε από Πινάκιο1 στις 7:29 μ.μ. Δεν υπάρχουν σχόλια:\nΠροστατέψτε τον εαυτό σας…καθαρίζοντας το κινητό σας\nΌπως μάλιστα υπογραμμίζει έρευνα η πλειοψηφία αγγίζει το κινητό 2.617 φορές, ενώ ένας χρήστης που κάνει έντονη και βαριά χρήση το αγγίζει 5.427 φορές την ημέρα, γεγονός που υπογραμμίζει πόσο σημαντικό είναι να φροντίσουμε να κρατάμε καθαρές όλες τις επιφάνειες εκείνες που έρχονται σε επαφή με τα χέρια και το πρόσωπο μας.\nΑναρτήθηκε από Πινάκιο1 στις 5:14 μ.μ. Δεν υπάρχουν σχόλια:\nΗ Lego αναβίωσε το Fiat 500F\nΕπιπλέον, αναδιπλούμενο καβαλέτο με ζωγραφιά - προφανώς από ζωγράφο δρόμου - στην οποία το «πεντακοσαράκι» φιγουράρει μπροστά από το φημισμένο Κολοσσαίο της Ρώμης.\nΔωρικός και αθόρυβος\nΓεννήθηκες περίπου πριν 2500 χρόνια και έστεκες ψηλά στην πόλη να χαιρετάς τον ήλιο με τρόπο επιβλητικό.\nΉσουν σύμβολο του τότε κόσμου. Παραμένεις έως σήμερα παρότι βιαιοπράγησαν πάνω σου.\nΚρατάς την λάμψη σου γιατί αυτοί που σε δημιούργησαν σφυρηλάτησαν πάνω σου και κομμάτια της σκέψης τους, της ψυχής τους και σε κληροδότησαν σε γενιές Ελλήνων.\nΣε άρπαξαν, ξηλώνοντας σε από την γη σου. Βάρβαροι, απολίτιστοι σε πούλησαν σε στεμματοφορεμένους φθηνά. Δεν φοβήθηκες όμως γιατί ο γεννητικός σου κώδικας ήταν και είναι αξεπέραστος.\nΣήμερα σε έχουν στοιβάξει σε ένα κτήριο καταπλακώνοντας σου την κεφαλή σου, αυτή που ακούμπαγε επί εκατοντάδες χρόνια ο αττικός ήλιος.\nΠαραμένεις Δωρικός και αθόρυβος και ας σε κακοποίησαν γιατί δεν μπόρεσαν ποτέ τους να σε φθάσουν, σε φθόνησαν μα δεν είχαν την δύναμη να σε καταστρέψουν γιατί πάνω σου ακουμπά ο Πολιτισμός όλου του κόσμου.\nΗ φωτογραφία είναι από το Βρετανικό Μουσείο τραβηγμένη τον Φεβρουάριο του 2020 και δείχνει το πάνω μέρος ενός κίονα Δωρικού ρυθμού. Μάλλον όχι και στην καλύτερη θέση… Οπότε φέρτε τα πίσω # bringthemback.\nΕτικέτες # bringthemback, Βρετανικό μουσείο ελληνικά εκθέματα, δωρικός ρυθμός, politismos\nΑναρτήθηκε από Πινάκιο1 στις 11:53 π.μ. Δεν υπάρχουν σχόλια:\nΕτικέτες #mazigiatopaidi #mazigiakathepaidi #Antibullying #speakup\nO 007 θα αναλάβει δράση τον Νοέμβριο\nΑναβάλλεται η παγκόσμια πρεμιέρα του No Time to Die\nΚαι ενώ μετρούσαν αντίστροφα οι φαν -ανά τον κόσμο- του πράκτορα 007 για να απολαύσουν την νέα του περιπέτεια τον Απρίλιο ξαφνικά η εταιρεία παραγωγής ανακοίνωσε ότι η πρεμιέρα αναβάλλεται και έτσι η νέα ταινία του Τζέιμς Μποντ θα προβληθεί τον Νοέμβριο.\nΗ πανδημία ενδέχεται να διαμορφώσει μια νέα γεωπολ...\nΔασκαλάκης (MIT): Είναι κρίσιμο να μείνουμε όλοι σ...\nΠως μπορεί να περιοριστεί και να εξαλειφθεί η ενδο...


Κλειδί η χειραφέτηση από την αστική εξουσία | ΔΙΑ ΤΟΥ ΤΥΠΟΥ | ΡΙΖΟΣΠΑΣΤΗΣ\n«Αναδιάταξη του πολιτικού σκηνικού», «αναδιάταξη του πολιτικού προσωπικού», «αναδιάταξη του εκλογικού σώματος».\nΔιάβαζε αντίστροφα τη συνέχεια των συνθημάτων που έχουν μέχρι τώρα ριχτεί στη πιάτσα από τον αστικό Τύπο για να βρεις ποια ήταν, είναι και παραμένει η κεντρική επιδίωξη της αστικής τάξης: Το αδιατάραχτο της εξουσίας της, ώστε αδιατάραχτα να μπορεί να διασφαλίσει - αυξήσει τα κέρδη της.\nΤο ζουμί που η αστική τάξη θέλει να προκύψει από τις διαδηλώσεις που είναι σε εξέλιξη, ήδη προβάλλεται από ορισμένα άρθρα: «Αυτοί που διαδηλώνουν είναι καλοί, δεν ζητάνε την εξουσία», διαπιστώνουν μέσα στην καλή χαρά και ξεδιπλώνουν τις σκέψεις για το πώς μια τέτοια διαμαρτυρία μπορεί να γίνει και χρήσιμη για την αστική εξουσία. Διανοούμενοι έτοιμοι από καιρό σπεύδουν να αναλύσουν τη χρησιμότητα που προκύπτει από τη «δομή της στρουχτούρας», λένε και γράφουν, δηλαδή, μπούρδες, ώστε όλα να μείνουν ως έχουν, ικανοποιημένα στην αυταρέσκεια ενός «εγώ! φοράω μόνος το καπέλο της υποταγής μου».\nΑυτό ακριβώς πρέπει να διαψευστεί στην πράξη.\nΓιατί στη σημερινή πραγματικότητα είναι ακριβώς η εξουσία το κλειδί για να ανατραπεί η βάση των προβλημάτων των ανθρώπων.\nΚαιρό τώρα, η αστική τάξη διαπιστώνει πως το μήνυμα της γενικευμένης ανυπακοής που σάλπιζε το ΚΚΕ δενόταν όλο και περισσότερο με την προοπτική της λαϊκής εξουσίας. Καιρό τώρα πυκνώνουν οι διαδηλώσεις που δεν αρκούνται μόνο στη διαπίστωση του ενός ή του άλλου προβλήματος, αλλά έχουν παντιέρα την ίδια τη λύση: Λαϊκή εξουσία για τη λαϊκή οικονομία. Σ' αυτήν την προοπτική συσπειρώνονται χιλιάδες και χιλιάδες αποφασισμένοι, μ' αυτήν την προοπτική ζυμώνεται η συνείδηση του καθένα που δεν ξεκόλλησε απλά απ' τον καναπέ, αλλά κοντραρίστηκε με τ' αφεντικό του και βγήκε στο δρόμο, αναζητώντας λύση που να αντιμετωπίζει την αιτία των προβλημάτων του.\nΤέτοιου τύπου Ανυπάκουοι κάνουν κακό στην αστική δημοκρατία. Δεν νομιμοποιούν τον «κοινωνικό διάλογο» που αποφασίζει μείωση μισθών. Δεν νομιμοποιούν τον «κοινωνικό διάλογο» που αξιώνει από τους γέροντες να πεθάνουν στο μεροκάματο. Δεν νομιμοποιούν την καθημερινή κλοπή της υπεραξίας στους χώρους δουλειάς. Δεν νομιμοποιούν τα ιερά και όσια της αστικής δημοκρατίας, την ιδιοκτησία στα μέσα παραγωγής, την εκμετάλλευση ανθρώπου από άνθρωπο.\nΟ αδιάλλακτος εργάτης είναι ένα μεγάλο πρόβλημα για την αστική τάξη. Κι ακόμα μεγαλύτερο για όλους εκείνους που έχουν αναλάβει την εργολαβία να παριστάνουν το κίνημα για το δικαίωμα της γάτας, του σκύλου, της χελώνας, αλλά ποτέ για το δικαίωμα του εργάτη όχι μόνο να έχει δουλειά, αλλά να είναι και κύριος του πλούτου που παράγει.\nΗ αστική τάξη έχει κάθε λόγο να χαίρεται για όποιο κίνημα δεν την απειλεί. Στο χέρι αυτών που αγωνίζονται είναι να κάνουν αυτή τη χαρά να γίνει μαύρο κλάμα. Δίνοντας στον αγώνα τους ταξικά χαρακτηριστικά. Βάζοντας απέναντι τον πραγματικό αντίπαλο. Με στόχο να αφαιρέσει από τον δυνάστη αυτό που τον κάνει δυνατό: την ιδιοκτησία στα μέσα παραγωγής.\nΠράγματι, ο χρόνος που κυλά είναι πυκνός.\nΗ αστική τάξη βιάζεται περισσότερο κι από το οικονομικό πρόβλημα να αντιμετωπίσει το πολιτικό. Εχει καθαρό πως αργά ή γρήγορα το θέμα θα μπει ανοιχτά: Να αφαιρεθεί η εξουσία από τους καπιταλιστές. Για να ανοίξει ο δρόμος για μια οικονομία που να αντιστοιχεί στα λαϊκά συμφέροντα.\nΑυτήν την οικονομία που έχει περιγράψει στις λεπτομέρειές της το ΚΚΕ. Αυτήν την οικονομία, για την οποία οι κομμουνιστές φροντίζουν να οικοδομείται η λαϊκή συμμαχία που με πυρήνα την ίδια την εργατική τάξη θα διεκδικεί την εξουσία για να μπορεί να την επιβάλει.\nΑυτό θέλει να προλάβει η αστική τάξη. Ενα κίνημα που θα διεκδικεί αυτήν καθαυτήν την αστική εξουσία. Γι' αυτό χειροκροτεί την εκτίμηση ότι οι αγανακτισμένοι δεν ζητάνε την εξουσία. Eτσι οι του συστήματος σπεύδουν να χειροκροτήσουν ό,τι δεν απειλεί την εξουσία τους. Ο,τι μπορεί να τους φανεί ως και χρήσιμο για την αναβάπτιση της αστικής εξουσίας στη κολυμπήθρα ενός αποστειρωμένου από το μικρόβιο του κομμουνισμού «αγώνα».\nΕίναι στο χέρι των ανθρώπων που διαδηλώνουν να γυρίσουν πίσω αυτό το χειροκρότημα. Οι «φίλοι του λαού» προσπαθούν να προλάβουν τις εξελίξεις. Το περιεχόμενο της λαϊκής πάλης είναι αυτό που μπορεί να αφήσει την αστική τάξη στα κρύα του λουτρού. Κι εδώ η ένταση της προσπάθειας του ΚΚΕ, ώστε ένας προς έναν οι λαϊκοί άνθρωποι να βρουν τη θέση που τους αντιστοιχεί στο κίνημα αμφισβήτησης της ίδιας της εξουσίας των μονοπωλίων για την ανατροπή της.\nΚριτήριο τα ταξικά συμφέροντα (2012-08-14 00:00:00.0)\nΕκτίμηση των πρόσφατων εξελίξεων της οικονομικής κρίσης* (2010-11-07 00:00:00.0)\nΚανένας εκβιασμός, ΚΚΕ δυνατό, δύναμη για το λαό (2010-10-26 00:00:00.0)\nΔεν μας κάνει αυτή η σούπα (2008-02-12 00:00:00.0)\nΝα τους χαλάσουμε τα σχέδια (2008-01-22 00:00:00.0)\nΚαμιά ανάσα στο σύστημα (2008-01-11 00:00:00.0)


Να τρώτε τρία αμύγδαλα την ημέρα - Emedi.gr - Πρόληψη Υγείας\nΑρχικήΔιατροφήΝα τρώτε τρία αμύγδαλα την ημέρα\nΈχει υποστηριχθεί, ότι με τον αποκλεισμό των πικρών ουσιών, έχει χαθεί η ισορροπία στον οργανισμό. Ο Ιπποκράτης τόνιζε την ισορροπία, επηρεασμένος από τον πατέρα της ελληνικής ιατρικής τον γιατρό Αλκμαίωνα. Αυτός θεωρείται η κορυφή της ελληνικής ιατρικής γιατί πρώτος αυτός ασχολήθηκε με ην ανατομία και φυσιολογία και διατύπωσε ως εξής τις αντιλήψεις του για την υγεία και την αρρώστια, που υιοθέτησε και ο Ιπποκράτης: ”Εκείνο που διατηρεί την υγεία είναι ισομερής κατανομή και ακριβής μείξη μέσα στο σώμα των δυνάμεων (= ισονομία) του ξηρού, του υγρού, του κρύου, του γλυκού, του πικρού, του ξινού και του αλμυρού.Την Αρρώστια την προκαλεί η επικράτηση του ενός (=μοναρχία). Η θεραπεία επιτυγχάνεται με την αποκατάσταση της διαταραχθείσας ισορροπίας, με τη μέθοδο της αντίθετης από την πλεονάζουσα δύναμη. Τις αντιλήψεις αυτές τις βρίσκουμε ακέραιες στον Ιπποκράτη. Η ακριβής μείξη, η ισονομία, η συμμετρία, η αρμονία, βρίσκονται στη βάση των δογμάτων των Πυθαγορείων και του Ιπποκράτη.\nΓράφει χαρακτηριστικά ο Ιπποκράτης: ”Μέσα στον άνθρωπο υπάρχει και το πικρό και το αλμυρό, το γλυκό, το ξινό, το στυφό και το άνοστο και… τα συστατικά αυτά όταν αναμειγνύονται και ενώνονται μεταξύ τους, ούτε φαίνονται ούτε βλάπτουν τον άνθρωπο. Όταν όμως κάποιο απ΄όλα διαχωριστεί και μείνει μόνο του τότε φαίνεται να προκαλεί βλάβη.”\nΠροηγούμενο άρθροΜην φεύγετε από την Ελλάδα\nΕπόμενο άρθροΠου μπορούν να χρησιμοποιηθούν τα νανοσωματίδια


Κάστρο: «Δείξαμε χαρακτήρα κόντρα στον ΠΑΟΚ αλλά…» | AgrinioNews\n25 Αυγούστου 2019, 10:28 μμ\nAναλυτικά όσα είπε στη συνέντευξη Τύπου o προπονητής του Παναιτωλικού.\nΓια την ήττα από τον ΠΑΟΚ στην πρεμιέρα του πρωταθλήματος, μίλησε ο τεχνικός του Παναιτωλικού, Λουίς Κάστρο, ο οποίος δήλωσε ικανοποιημένος από την προσπάθεια των παικτών του. Αναλυτικά:\nΓια το σημερινό αποτέλεσμα: “Ένα φανταστικό γήπεδο και μία πολύ καλή ατμόσφαιρα. Τέτοιου είδους παιχνίδια, η κάθε ομάδα θέλει να τα παίζει. Ο ΠΑΟΚ είναι μία πολύ καλή ομάδα φυσικά. Μας πίεσε και κάναμε μερικά λάθη. Κάναμε κάποια μικρά λάθη, οι παίκτες του ΠΑΟΚ είναι πολύ καλοί και τα εκμεταλλεύτηκαν αυτά. Το αποτέλεσμα λέει ότι δεν νικήσαμε φυσικά. Παίζαμε σε ένα γήπεδο όπως αυτό της Τούμπας, αλλά δείξαμε χαρακτήρα και προσωπικότητα και οι παίκτες μου προσπάθησαν να ανταποκριθούν σε αυτό το παιχνίδι απέναντι στον ΠΑΟΚ”.\nΓια τον ΠΑΟΚ: “Όπως είπα, ο ΠΑΟΚ μας πίεσε προκειμένου να κάνουμε κάποια λάθη. Σκόραραν δύο γκολ, είχαν και 2-3 ακόμη καλές ευκαιρίες αλλά και εμείς είχαμε τις δικές μας στιγμές”.\nΓια τις ευκαιρίες του Παναιτωλικού: “Δεν είχαμε απλά μία τελική, είχαμε και κάποιες άλλες ευκαιρίες όπως αυτή του Μπαϊροβιτς. Στο δεύτερο ημίχρονο, είχαμε εννιά καλές στιγμές. Παίζοντας εκτός έδρας στην Τούμπα με τον ΠΑΟΚ, ήταν καλό αυτό που κάναμε. Είχαμε το σουτ του Φρεντ, που πέρασε λίγο πάνω από τα δοκάρια…”.\nΓια τον παίκτη που τον δυσκόλεψε περισσότερο από τον ΠΑΟΚ: “Δεν ήταν ένας παίκτης, ήταν όλη η ομάδα. Και ο Παναιτωλικός όμως έπαιξε σωστά, έπαιξε σαν ομάδα. Και οι δύο ομάδες έκαναν μία καλή εμφάνιση και είμαι ευχαριστημένος.\nΓια τον Αμπέλ Φερέιρα: “Είναι ένας εξαιρετικός προπονητής, με σπουδαία καριέρα στην Πορτογαλία. Είναι η πρώτιη μου χρινιά στην Ελλάδα. Τον γνωρίζω καλά τον Αμπέλ. Η πορτογαλική σχολή είναι από τις πιο σημαντικές στην Ευρώπη. Υπάρχουν Πορτογάλοι στην Γαλλία, στην Αγγλία, στην Ελλάδα, παντού… Θέλω να του ευχηθώ καλή επιτυχία στο επόμενο παιχνίδι, γιατί είναι για την Ευρώπη και είναι σημαντικό για την Ελλάδα να κερδίζουν οι ομάδες όταν παίζουν στην Ευρώπη. Εύχομαι σε όλους καλή επιτυχία”.\nΕπόμενο: Το… ξεχωριστό δώρο που έλαβε από Αγρινιώτη ο Βιεϊρίνια


Μαμά δεν άντεχε άλλο να αγοράζει μικρά προκλητικά ρούχα για την κόρη της και να τι έκανε για αυτό - Stroumfaki.gr\nΜαμά δεν άντεχε άλλο να αγοράζει μικρά προκλητικά ρούχα για την κόρη της και να τι έκανε για αυτό\n31 Μαΐου Περίεργα ,\nΣύμφωνα με το tilestwra.com, η Σάρον Τσόκσι είναι μια μητέρα που απηύδησε με το να μη μπορεί να βρει ρούχα για τις κόρες της, που να μην είναι κοντά, στενά και παστέλ. Έτσι, αποφάσισε να δημιουργήσει τη δική της σειρά παιδικών ρούχων. Με αφορμή αυτό, γεννήθηκε το 2013 η σειρά “Τα κορίτσια θα είναι κορίτσια”, που στόχο έχει να ενθαρρύνει τα κορίτσια να κάνουν ό,τι τους αρέσει και να γιορτάσουν την προσωπικότητά τους. “Σίγουρα υπάρχουν παραπάνω από ένας τρόποι για να είσαι κοπέλα και δεν περιλαμβάνει πάντα ροζ και στρασάκια”, αναφέρει η ιστοσελίδα της εταιρίας.\nΗ Τσόκσι υποστηρίζει ότι αντλεί την έμπνευσή της από την κόρη της και την ανιψιά της, Μάγια και Γκρέις, οι οποίες θέλουν ρούχα χωρίς φιογκάκια και στρασάκια. Τους αρέσει να σκαρφαλώνουν σε δέντρα, να φτιάχνουν πράγματα με τουβλάκια LEGO και να παίζουν με αυτοκίνητα και φορτηγά.\nΕν τω μεταξύ, για ερευνητικούς σκοπούς, η Τσόκσι μάζεψε κοριτσίστικα και αγορίστικα ρούχα από τα 10 μεγαλύτερα καταστήματα παιδικής ένδυσης, που απευθύνονταν σε παιδιά περίπου ίδιας ηλικίας. Τα αποτελέσματα έδειξαν ότι τα κοριτσίστικα ρούχα σε σύγκριση με αγορίστικα, ήταν κατά το 1/3 πιο κοντά, τα μπλουζάκια ήταν πιο λεπτά και τα μανίκια πιο κοντά.\nΗ Τσόκσι προσφέρει στα κορίτσια άνετα ρούχα και από ό,τι φαίνεται, αυτή η ιδέα είχε τεράστια απήχηση!\nΗ Σάρον Τσόκσι απηύδησε με το να μη μπορεί να βρει μεσαίου μήκους σορτσάκια για τις κόρες της.\nΔιαπίστωσε ότι σε σύγκριση με τα αγορίστικα ρούχα, τα κοριτσίστικα ήταν κατά το 1/3 πιο κοντά.\nΈτσι, αποφάσισε να ξεκινήσει τη δική της σειρά παιδικών ρούχων, που θα επιτρέπει στα κορίτσια να είναι δραστήρια και ελεύθερα.\nΠροσφέρει μια όχι και τόσο κοριτσίστικη προσέγγιση, που επιτρέπει στα κορίτσια να γιορτάσουν την προσωπικότητά τους.\nΗ Τσόκσι υποστηρίζει ότι αντλεί την έμπνευσή της από την κόρη της και την ανιψιά της, Μάγια και Γκρέις.\nΤα κορίτσια ήθελαν ρούχα χωρίς φιόγκους και στρασάκια.\nΤους αρέσει να σκαρφαλώνουν σε δέντρα, να φτιάχνουν πράγματα με τουβλάκια LEGO και να παίζουν με αυτοκινητάκια.\n“Σίγουρα υπάρχουν παραπάνω από ένας τρόποι για να είσαι κοπέλα και δεν περιλαμβάνει πάντα ροζ και στρασάκια.”


Νέος αντιδήμαρχος Θέρμου ο Κ. Αθανασίου στη θέση του Αθ. Βαλλή - AgrinioNews\nΝέος αντιδήμαρχος Θέρμου ο Κ. Αθανασίου στη θέση του Αθ. Βαλλή\n2 Ιανουαρίου 2019, 9:41 μμ\nΠροηγούμενο: Γ’ Εθνική: Ο Καδδάς σφυρίζει στο ΠΑΣ Αχέρων Καναλακίου – Ναυπακτιακός Αστέρας\nΕπόμενο: Ομολογία – σοκ! Ο πατέρας σκότωσε και έθαψε την 28χρονη στην Κέρκυρα


Μετά τον Ολυμπιακό... κανείς - Η Μπάγερν που δεν δέχεται ούτε γκολ από Έλληνες (vid) - Fosonline\nΜετά τον Ολυμπιακό... κανείς - Η Μπάγερν που δεν δέχεται ούτε γκολ από Έλληνες (vid)\nΤετάρτη, 07/11/2018 11:01\nΕνόψει της σημερινής αναμέτρησης της ΑΕΚ με την Μπάγερν στο Μόναχο, τα στατιστικά δείχνουν μεγάλη υπεροχή της γερμανικής ομάδας κόντρα στις ελληνικές.\nΣήμερα η Μπάγερν Μονάχου υποδέχεται την ΑΕΚ στο Allianz Arena με τους «Βαυαρούς» να θέλουν να πετύχουν μία ακόμη νίκη κόντρα σε ελληνική ομάδα. Συγκεκριμένα, η Μπάγερν Μονάχου στις τελευταίες 10 αναμετρήσεις της με αντίπαλο ελληνική ομάδα έχει απολογισμό 8 νίκες και 2 ισοπαλίες.\nΑκριβώς 38 χρόνια έχει να δεχθεί γκολ από ελληνική ομάδα η Μπάγερν. Συγκεκριμένα, ήταν Σεπτέμβρης του 1980 όπου ο Ολυμπιακός υποδεχόταν την Μπάγερν Μονάχου στην Α' φάση του Κυπέλλου Πρωταθλητριών. Ήταν η πρώτη φορά που οι «ερυθρόλευκοι» αντιμετώπιζαν γερμανική ομάδα και όπως ήταν φυσιολογικό, η "υπερδύναμη" από τότε Μπάγερν επικράτησε σχετικά εύκολα του Ολυμπιακού. Σε ένα καυτό γήπεδο, η Μπάγερν κατάφερε να προηγηθεί με τον Ντρέμλερ στο 22' αλλά ο Ολυμπιακός ισοφάρισε μόλις 4' αργότερα με σκόρερ τον Γαλάκο. Οι δύο ομάδες πήγαν στα αποδυτήρια με το 1-1 ωστόσο η Μπάγερν μπήκε αποφασισμένη να "καθαρίσει" το ματς, το οποίο τελικά το πέτυχε. Οι «Βαυαροί» ανέκτησαν το προβάδισμα με τον Ρουμενίγκε στο 57'. Στο 63' ο Ντρέμλερ δίνει αέρα δύο γκολ στην Μπάγερν και ο Κράους στο 66' κάνει το 4-1 για την Μπάγερν. Ο Ολυμπιακός κατάφερε να μειώσει στο 82' με τον Άλστρομ με τον πίνακα να γράφει το τελικό σκορ 2-4.\nΟ Άλστρομ είναι ο τελευταίος ποδοσφαιριστής ελληνικής ομάδας που σκόραρε κατά της Μπάγερν Μονάχου. Οι Γερμανοί έχουν αντιμετωπίσει άλλες 7 φορές ελληνική ομάδα και έχουν κρατήσει απαραβίαστη την εστία τους.\nΔείτε συγκεκριμένα τα αποτελέσματα της Μπάγερν Μονάχου κόντρα σε ελληνικές ομάδες:\n(Προκρίθηκε η Μπάγερν με 9-8 στα πέναλτι)


Ανανεωμένες AMG S63 S65 Coupe/Cabriolet - EpitrohonEpitrohon\nΑνανεωμένες AMG S63 S65 Coupe/Cabriolet\nΤο βασίλειό μου για μια AMG!\nΣτη Φρανκφούρτη, πέρα από τα ‘standard’ μοντέλα Mercedes-Benz S-Class Coupe και Cabriolet, θα παρουσιαστούν και τα ανανεωμένα AMG S63 Coupe και Cabriolet, καθώς και τα AMG S65 Coupe και Cabriolet.\nΠαρελθόν αποτελεί πλέον για τα S63 ο κινητήρας Mercedes-AMG twin-turbo 5.5-lt, του οποίου η θέση καταλαμβάνεται από τον πιο πρόσφατο 4.0-lt biturbo V8 με ισχύ 612 ίππους και ροπή 900Nm (ίδια με τη νέα Bentley Continental GT).\nΗ μετάδοση στους τροχούς γίνεται μέσω του 9-τάχυτου κιβωτίου AMG Speedshift MCT 9G και του συστήματος τετρακίνησης AMG Performance 4MATIC+. Τόσο το νέο S63 Coupe, όσο και το Cabriolet επιτυγχάνουν ταχύτητα 100 km/h στον ελάχιστο χρόνο των 3,5 δευτερολέπτων, ενώ στην τελική ταχύτητα ο δείκτης του ταχυμέτρου ευθυγραμίζεται με την ένδειξη για τα 300 km/h όταν το αυτοκίνητο διαθέτει το AMG Driver’s Package, αλλιώς περιορίζεται ηλεκτρονικά στα 250 km/h.\nΤο S63 Coupe διαθέτει επίσης και το σύστημα απενεργοποίησης κυλίνδρων, AMG Cylinder Management, το οποίο «καταργεί» τους 2-3-5-8, όταν το φορτίο στον κινητήρα δεν απαιτεί την απόδοση της ισχύος τους.\nΤα ανανεωμένα S65 Coupe και Cabriolet, εξακολουθούν να χρησιμοποιούν τον «χειροποίητο» twin-turbo 6.0-lt V12 που βρίσκει κανείς και στο σημερινό μοντέλο, αποδίδοντας τα αναμενόμενα 630 ίππους και 1000Nm ροπής. Η κίνηση πίσω είναι standard και το ίδιο ισχύει και για το 7-τάχυτο κιβώτιο. Τα 100 km/h έρχονται σε μόλις 4,1 δευτερόλεπτα από στάση.\nΗ πιο εμφανής οπτική διαφορά ανάμεσα στο παλιό και το νέο είναι η υιοθέτηση της μάσκας Panamericana, η οποία χρησιμοποιήθηκε αρχικά στη σύγχρονη AMG GT R, ως φόρος τιμής στο αγωνιστικό παρελθόν της Mercedes, αλλά και ως «σήμα κατατεθέν» της μέχρι και το W124. Όπως ισχύει και για όλα τα υπόλοιπα «μη-AMG» μοντέλα, τα πίσω φωτιστικά σώματα είναι OLED στον standard εξοπλισμό, ενώ προσφέρονται και νέοι σχεδιασμοί τροχών, τόσο για την S63 όσο και την S65.\nΟι 16-άκτινες 20-άρες ζάντες της S65 Coupe και Cabriolet παρουσιάζουν ιδιαίτερο ενδιαφέρον καθ’ότι οι ακτίνες εμφανίζουν στρέψη στο κατακόρυφο επίπεδο και δημιουργούν οπτική ψευδαίσθηση, εμφανιζόμενες μεγαλύτερες από ότι είναι στην πραγματικότητα…λέει η AMG.\nΜπορεί οι δυνατότητες που προσφέρουν οι πανίσχυροι κινητήρες να παραπέμπουν σε σπορ αυτοκίνητα, όμως τόσο η νέα S63, όσο και η αντίστοιχη S65 είναι στιβαρά αυτοκίνητα μεγάλης μάζας, οπότε το σύστημα πέδησης οφείλει να ανταποκρίνεται επαρκώς. Έτσι, η σειρά «φοράει» δίσκους κατασκευασμένους από σύνθετα υλικά, εμπρός στα 391mm με 6-πίστονες δαγκάνες αλουμινίου και 360mm, με μονοπίστονη δαγκάνα πίσω.\nΠαρά τον ανταγωνισμό που εντείνεται στην κατηγορία των πολυτελών GT, αλλά και εξ’αιτίας αυτού, η Mercedes σχεδιάζει, παράγει και «διεγείρει», με απανωτές παρουσιάσεις νέων, ιδιαίτερα «ποθητών» μοντέλων, αποδεικνύοντας ότι είναι κυρίαρχος στην κατηγορία αυτή και ότι σκοπεύει να παραμείνει.\n« Ένα Ford RS200 με 920hp ξεσηκώνει τα βουνά (video)


Επίσκοπος Ευκαρπίας εξελέγη ο Αρχιμ. Ιερόθεος Ζαχαρής|Amen.gr\nΕπίσκοπος Ευκαρπίας εξελέγη ο Αρχιμ. Ιερόθεος Ζαχαρής\nΔημοσίευση: 17 Φεβ. 17 (14:26) / Ενημέρωση: 17 Φεβ. 17\nΣτην εκλογή του Αρχιμ. Ιερόθεου Ζαχαρή, Ηγουμένου της Ιεράς Πατριαρχικής και Σταυροπηγιακής Μονής της Οσίας Ειρήνης Χρυσοβαλάντου στην Αστόρια της Νέας Υόρκης ως Επισκόπου Ευκαρπίας προχώρησε η Αγία και Ιερά Σύνοδο του Πατριαρχείου Κωνσταντινουπόλεως.\nΟ Επίσκοπος Ευκαρπίας Ιερόθεος κατάγεται από το Θέρμον της Αιτωλοακαρνανίας. Είναι απόφοιτος της Αθωνιάδος Εκκλησιαστικής Ακαδημίας και της Θεολογικής Σχολής του Πανεπιστημίου Αθηνών.\nΔιετέλεσε κληρικός της Μητροπόλεως Πατρών, χειροτονήθηκε από τον αείμνηστο Μητροπολίτη υπό του Πατρών Νικοδήμου, ενώ διετέλεσε Πρωτοσύγκελλος της Ιεράς Μητροπόλεως Πατρών και διευθυντής του τηλεοπτικού σταθμού «ΛΥΧΝΟΣ» της Μητρόπολης.\nΕπίσης υπηρέτησε ως καθηγητής στη Μέση Εκπαίδευση και ως Σχολαρχεύων της Αθωνιάδος Εκκλησιαστικής Ακαδημίας.\nΕνταγμένος στο Μοναχολόγιο της Ιεράς Μονής Ιβήρων του Αγίου Όρους είναι πνευματικό ανάστημα του προηγούμενου της Μονής και συγγραφέα Βασιλείου Γοντικάκη.\nΔιαδέχθηκε ως Ηγούμενος στην Μονή Χρυσοβαλάντου Αστόριας τον Επίσκοπο Φιλομηλίου Ηλία.


Εξάτμιση Μοτοσυκλέτας - Aftermarket / Accessories / Εξοπλισμός - myBike.gr\nΑπό ^tasoulis^, Μάρτιος 29 , 2008 στο Aftermarket / Accessories / Εξοπλισμός\nΔημοσιεύτηκε Μάρτιος 29 , 2008\nΑλλάζοντας την εργοστασιακή εξάτμιση με μία πιο ελεύθερη, βελτιώνεται η ροή των αερίων σε ολόκληρο το σύστημα "αναπνοής" του κινητήρα, συμπεριλαμβανομένης και της εισαγωγής. Η δυνατότητα παροχής βενζίνης ενός καρμπιρατέρ είναι δεδομένη, και η μέγιστη είναι αυτή που επιτρέπει το κεντρικό ζιγκλέρ. Αν η ροή αυξηθεί σημαντικά με κάποια αρκετά ελεύθερη εξάτμιση, το καρμπιρατέρ δεν μπορεί να αυξήσει άλλο την παροχή σε βενζίνη, με αποτέλεσμα να αυξάνεται μόνο η ροή του αέρα και το καύσιμο μείγμα να γίνεται φτωχό. Εδώ απαιτείται αλλαγή του κύριου ζιγκλέρ με κάποιο μεγαλύτερο. Η σωστή ρύθμιση βρίσκεται μόνο μετά από δοκιμές. Η διαδικασία είναι αρκετά... επίπονη και καλό είναι να γίνεται στο δυναμόμετρο. Πάντως, αλλάζοντας μόνο το τελικό με κάποιο "νόμιμο", συνήθως δεν απαιτείται αλλαγή των ζιγκλέρ.\nΕίναι διάταξη που χρησιμοποιείται στις εξατμίσεις της Supertrapp και της FMF. Η εξαγωγή των αερίων στο περιβάλλον γίνεται μέσα από το διάκενο που αφήνουν τα δισκάκια μεταξύ τους. Αυξάνοντας ή μειώνοντας τον αριθμό των δίσκων, αυξάνεται και μειώνεται αντίστοιχα η συνολική διατομη που είναι διαθέσιμη για την εξαγωγή των καυσαερίων. Με αυτόν τον τρόπο μπορεί να επιτευχθεί ρύθμιση για περισσότερη ροπή χαμηλά ή μεγαλύτερη ιπποδύναμη ψηλά. Αντίστοιχα αυξάνεται όμως και ο πονοκέφαλος της ρύθμισης...\nΔημοσιεύτηκε Μάρτιος 30 , 2008 (τροποποιήθηκε)\n^tasoulis^.. Kαλο ειναι, οταν κανουμε copy-paste, να αναφερουμε και την ΠΗΓΗ! ;)\nΤροποποιήθηκε Μάρτιος 30 , 2008 από τον black_hawk\nΕξοχη αναληση ;)\nΔημοσιεύτηκε Μάρτιος 31 , 2008 (τροποποιήθηκε)\nΕγω παντος το πηρα απο αλλο φορουμ ασχετο με μοτοσυκλετες...οποτε τις μυνησεις στο κυριο στo ellinadiko :P\nΑσε που και αυτος στην πηγη που λες παιζει να ειναι επισης copy paste B)\nΑμεσως εσυ... <_< :P\nΟυυυυ ρε αχαριστε\nΔεν σας ξαναενημερωνω αμα ειναι να ψαχνετε τις πηγες απο που προηλθαν..κτλ\nΤο θεμα ειναι το τι μαθαινουμε και οχι απο που προηλθε,εκτος αν ηταν κατι με πνευματικα δικαιωματα τοτε ενταξει..\nΤροποποιήθηκε Μάρτιος 31 , 2008 από τον ^tasoulis^\nKαλο ειναι να αναφερονται οι "πηγες".. ;)\nΩχου καλα αντε θα το σκευτω στην επομενη φορα :P\nΚάπου δεν πρέπει να αναφερθεί και η περιβαλλοντική επιβάρυνση και η ηχητική όχληση που προκαλούν οι after market ανοιχτές εξατμίσεις;\nΕίναι κρίμα να λέμε παντού και πάντα ότι οι μοτοσικλετιστές έχουν αυξημένο το αίσθημα της κοινωνικής ευθύνης, της προστασίας του περιβάλλοντος κτλ, και παρόλα αυτά να δράττονται κάθε ευκαιρίας που τους δίνεται, για να ενοχλούν όλο και περισσότερο...\nΣιγά δηλαδή τώρα, αν δεν έχω 117 άλογα στις 12.000 στροφές και έχω 121, κάτι τρέχει στα γύφτικα... Λες και αυτά τα 4 άλογα ψηλά μου λείπουν για να τσαγιάσω τον Rossi να πούμε, και πρέπει να τα έχω!!!\nΝισάφι πια με τις καγκουροβελτιώσεις!!!\nγια τις καινουργιες μοτοσυκλέτες που πλεον εχουν ολες καταλυτη, θαπρεπει να αναφερθεί ότι η αν\nαντικατασταθούν οι γνήσιες (που περιεχουν καταλυτη) με after market (χωρις καταλύτη) όλες οι καρκινογόνες\nουσίες που διασπούσε ο καταλυτης, ελευθερώνονται στην ατμοσφαιρα και τις εισπνεουν όλοι (κυριως ο οδηγος)\nμην τσιμπατε με τα τρικ μαρκετινγκ περι αποδοσης, διότι το κακό που συντελειται στην υγεία είναι πολλαπλασιο!!!\nδιαβαστε ενα ενδιαφερον παλαιότερο τοπικ http://www.mybike.gr/index.php?showtopic=5237\nΠολύ καλογραμμένο το πόστ σου Τάσε!!!!!!\nΑπλα ενημερωτικο ειναι..\nδεν ειναι δικο μου...ουτε ξερω και ποιανου ειναι αλλα ωραια τα ειπε ο τυπος. ;)\nΝα τα λεμε για να μην τους πειραζει μερικους\nΕ,αφου αρεσε σε ολους :P\nEμ πεστα ντε... ^_^\nΑχαριστοι ανθρωποι <_<\n..Παρεξηγησιαρικο μου εσυ!.. :P\nΓιατί να δώσω 1000 Ευρώ (1 μισθός) να βάλω Akrapovic που θα τρελάνω το κόσμο κι εμένα μαζί με τον επιπλέον θόρυβο?\nΓιατί να καίω πιο πολύ?\nΓια να έχω πιο ελαφριά εξάτμιση? Για να βάλω λίγους ίππους παραπάνω?\nΠοτέ μη σώσω!\nΚατά 99% αν θυμάμαι καλά, το άρθρο αυτό το έχω διαβάσει παλιότερα στο περιοδικό moto... ;)\nΤα Καγκουρά στην Αυστραλία !\nΑΓΟΡΑΣΑ 1 SM 610 HUSKY ΤΟΥ 2008 INGECTION!!!ΚΑΛΟ ΕΡΓΑΛΕΙΟ ΛΙΓΟ ΑΚΟYΓΕΤΑΙ ΤΟ ΜΟΤΕΡ ΒΕΒΑΙΑ ΣΕ ΣΥΓΚΡΙΣΗ ΜΕ JAPAN ALLA TI ΝΑ ΚΑΝΕΙΣ!!!!\nΔΕΝ ΜΠΟΡΟ ΝΑ ΒΡΩ ΠΟΥΘΕΝΑ ΠΟΙΑ ΕΞΑΤΜΙΣΗ ΤΑΙΡΙΑΖΕΙ.\nΙ AKRAPOVIC K I ARROW LENE ΔΕΝ ΒΓΑΖΟΥΝ ΓΙ ΑΦΤΟ ΤΟΜΟΝΤΕΛΟ!!!!!!!!!!!!!!1\nΜΗΠΩΣ ΜΠΟΡΕΙΤΕ ΝΑ ΒΟΗΘΗΣΕΤΕ?????\nΤροποποιήθηκε Ιούνιος 24 , 2009 από τον goulias\nΜεγια κατ'αρχην και καλος ηρθες !\nΓια δες ΕΔΩ και ΕΔΩ .\nΤροποποιήθηκε Ιούνιος 24 , 2009 από τον Smias


Ούκιτς: «Μεγάλη νίκη» - Onsports.gr\nΑλεξάνδρα Λούτση\t22 Μαρτίου 2013, 01:19\nΟύκιτς: «Μεγάλη νίκη»\nΣτη σπουδαιότητα της εκτός έδρας νίκης επί της Ρεάλ Μαδρίτης, για τη 12η αγωνιστική του Top 16 της Ευρωλίγκας, στάθηκε ο Ρόκο Λένι Ούκιτς.\nΟι παίκτες του Αργύρη Πεδουλάκη έχουν πλέον το πάνω χέρι αναφορικά με την πρόκριση στα πλέι οφ, ωστόσο όπως σπεύδει να ξεκαθαρίσει ο Κροάτης γκαρντ δεν πρέπει να εφησυχάσουν, καθώς τίποτα δεν έχει τελειώσει ακόμα. Χρειάζονται άλλο ένα ροζ φύλλο και για να το κατακτήσουν δεν θα πρέπει, σε καμία περίπτωση, να υποτιμήσουν την Μπάμπεργκ. Αναλυτικά τα όσα είπε…\nΓια το «διπλό» στη Μαδρίτη: «Ήταν μεγάλη νίκη για εμάς. Χρειαζόμαστε ακόμη μία νίκη, για να προκριθούμε στα πλέι οφ. Ωστόσο, προτιμώ να προχωράω παιχνίδι με παιχνίδι. Κάναμε ένα πολύ καλό ματς κόντρα στη Ρεάλ Μαδρίτης, επιστρέψαμε στο σκορ, αποδώσαμε καλά και στις δύο άκρες του παρκέ. Δουλέψαμε σκληρά πάνω σε μερικές λεπτομέρειες, οι οποίες μας επέτρεψαν να παραμείνουμε στη διεκδίκηση της νίκης και να την πάρουμε. Ήταν πολύ σημαντικό για εμάς να νικήσουμε τη Ρεάλ Μαδρίτης, η οποία μας κέρδισε δις φέτος».\nΓια τον επόμενο αγώνα στο Top 16 της Ευρωλίγκας, κόντρα στην Μπάμπεργκ: «Η επόμενη εκτός έδρας αναμέτρηση απέναντι στην Μπάμπεργκ θα πρέπει να μας στείλει στα πλέι οφ, αλλά παρότι είμαστε φαβορί πρόκειται για αναμέτρηση Ευρωλίγκας. Δεν πρέπει να το πάρουμε σαν δεδομένο. Η Μπάμπεργκ έκανε ήττες στα τελευταία δευτερόλεπτα, ακόμα και στην παράταση».\n25 λεπτά πριν Επένδυση στο μέλλον για Φοίνικα Νέας Επιδαύρου\n53 λεπτά πριν Κάστορας σπάει, κυριολεκτικά, τον πάγο και γίνεται viral


Η αρχιτεκτονική της Οικίας Λαζάρου Κουντουριώτη\nΗ επιβλητική εξωτερική όψη και το ιδιόμορφο εσωτερικό του υδραίικου αρχοντικού εντυπωσιάζει τον επισκέπτη.\nΗ οικία του Yδραίου πρόκριτου Λαζάρου Κουντουριώτη, χτισμένη την εποχή της ναυτικής ακμής του νησιού, δεσπόζει στη δυτική πλευρά του όρμου της Ύδρας. Ο σημερινός επισκέπτης εντυπωσιάζεται από την επιβλητική εξωτερική όψη και το ιδιόμορφο εσωτερικό του υδραίικου αρχοντικού.\nΛόγω της κλίσης του εδάφους, το σπίτι εδράζεται από την πλευρά του λιμανιού σε μεγάλο κατώι με εμφανή λιθοδομή και οχυρωματικό χαρακτήρα. Ο βασικός κτηριακός όγκος είναι σχήματος «Π» (ισόγειο και άνω όροφος), με μικρές προσθήκες για τους βοηθητικούς χώρους κατά μήκος της δυτικής πλευράς.\nΗ αυλή είναι στρωμένη με πλάκες από άσπρο και μαύρο μάρμαρο και προσφέρει πανοραμική θέα. Κτιστή σκάλα με μαρμάρινα σκαλοπάτια ανεβαίνει από την κεντρική αυλή στον εξώστη (loggia) του άνω ορόφου. Στον τοίχο κάτω από τη σκάλα βρίσκονται εντοιχισμένες οκτώ μαρμάρινες επιτύμβιες στήλες, ελληνιστικής και ρωμαϊκής εποχής ενώ κάτω από τη σκάλα υπάρχει και το μαρμάρινο στόμιο της πρώτης από τις δύο στέρνες του σπιτιού.\nΟι επιχρισμένες προσόψεις του κτηρίου, στο χρώμα της ώχρας, διαρθρώνονται από το οριζόντιο διάζωμα, τους εντοιχισμένους πεσσούς στο άνω επίπεδο και τις οδοντωτές γρηπίδες της στέγης με τις σταγόνες. Τα παράθυρα είναι τοποθετημένα συμμετρικά και οι κτιστές υδρορρόες φέρουν κάθετες ραβδώσεις που παραπέμπουν σε αρχαίους κίονες. Κύριο διακοσμητικό στοιχείο αποτελούν οι τρεις λεπτοί μαρμάρινοι κίονες στον εξώστη.\nΤο κατώι αποτελείται από μεγάλους χώρους που χρησίμευαν ως αποθήκες, κελάρι, στάβλοι, πλυσταριό, ζυμωτήριο, χώρος υγιεινής. Χαρακτηριστικοί είναι οι μεγάλοι φούρνοι. Η είσοδος στο κατώι ήταν ανεξάρτητη του κυρίως σπιτιού, αλλά η επικοινωνία προς τα πάνω εξασφαλιζόταν και με τη στενή και απότομη σκάλα που οδηγεί στο μαγειρείο του ισογείου. Το ενδότερο τμήμα του υπογείου καταλαμβάνεται από τις δύο μεγάλες στέρνες.\nΗ κύρια είσοδος του ισογείου βρίσκεται στην εσωτερική πλευρά της κεντρικής αυλής, απέναντι από την αυλόθυρα. Ο μεγάλος προθάλαμος, μαζί με τους χώρους που εκτείνονται στα ανατολικά και τα δυτικά, σχηματίζει φαρδύ διάδρομο. Στον προθάλαμο δεξιά βρίσκεται και το μαρμαρόγλυπτο στόμιο της δεύτερης στέρνας. Οι ξύλινες οροφές κοσμούνται με ποικίλα απλά γεωμετρικά σχέδια. Τα δάπεδα είναι πλακόστρωτα, στον προθάλαμο με λευκά και μαύρα μάρμαρα όπως της αυλής, και στα δωμάτια με κεραμικές πλάκες. Στο μικρότερο από τα δωμάτια του ισογείου βρίσκεται και το μοναδικό τζάκι του σπιτιού.\nΣτο βάθος δεξιά (δυτικά) βρίσκεται το μαγειρείο με τη μεγάλη εστία και την καταπακτή του υπογείου ενώ στο διάδρομο πίσω από το μαγειρείο βρίσκεται η πέτρινη σκάλα που ανεβάζει στην βοηθητική εξώθυρα του σπιτιού. Το ξύλινο κλιμακοστάσιο οδηγεί στον άνω όροφο.\nΟ άνω όροφος είναι διαρθρωμένος με πιο παραδοσιακό τρόπο, χωρίς διάδρομο. Τα δάπεδα αποτελούνται από μεγάλες ορθογώνιες πώρινες πλάκες και το δωμάτιο στο δυτικό σκέλος του «Π» είχε την παραδοσιακή σε όλη την Ελλάδα μεσάντρα, που σχημάτιζε ξύλινο χώρισμα πλούσια διακοσμημένο, με πόρτα και μεγάλα ντουλάπια. Στο άλλο σκέλος του «Π» (βορειοανατολικά), υπάρχει το μοναδικό δωμάτιο του σπιτιού με ξύλινο δάπεδο. Άξια λόγου είναι και μερικά από τα εντοιχισμένα ερμάρια.\nΕλάχιστες πληροφορίες διαθέτουμε για τη χρήση των χώρων. Κατά τα βαλκανικά και οθωμανικά πρότυπα η ιδιωτική ζωή και οι δημόσιες λειτουργίες δεν θα ήταν αυστηρά διαχωρισμένες. Συνήθως οι ανώτεροι όροφοι θεωρούνταν προτιμότεροι για διαβίωση και για υποδοχή ξένων. Πάντως στη διάρθρωση των χώρων του σπιτιού, ειδικά του ισογείου, διακρίνονται και δυτικές επιρροές.


Φαίνεται ότι εάν η χώρα δεν περιορίσει την εισαγωγή και την εξαγωγή νομισμάτων, που μπορούν να ανταλλαγούν παντού, εάν οι πιστωτικές κάρτες και οι τουριστικοί έλεγχοι γίνονται αποδεκτοί εκτός από τα μετρητά, τότε πιθανό καλό ψώνισμα είναι θέμα χρόνου, αλλά όχι στο Λιχτενστάιν .\nΟι τιμές στα καταστήματα του Λιχτενστάιν\nΗ αγορά ως μαζικό φαινόμενο στο πριγκηπάτο είναι απόλυτα απουσιάζει, και ο λόγος είναι πολύ υψηλές τιμές. Το Λιχτενστάιν κατέχει την 6η θέση στον κόσμο όσον αφορά το εισόδημα, το οποίο δεν θα μπορούσε παρά να επηρεάσει την αξία αγαθών και υπηρεσιών εντός της χώρας. Έτσι, σήμερα το Λιχτενστάιν είναι η πιο ακριβή χώρα στην Ευρώπη.\nΈνα άλλο σημείο, η αιχμή της καλοκαιρινής τουριστικής περιόδου είναι από τον Μάιο έως τον Σεπτέμβριο. Και κατά τη διάρκεια αυτής της περιόδου οι ετικέτες τιμών αναμένονται και αδικαιολόγητα αυξάνονται.\nΣε γενικές γραμμές, οι τουρίστες αγοράζουν για τους εαυτούς τους ή τους συγγενείς τους μικρά αναμνηστικά : ένα μπουκάλι τοπικό κρασί ή ένα κεφάλι τυριού, μια σπάνια σφραγίδα ταχυδρομικών αντικειμένων, εάν μπορείτε να αγοράσετε ένα απλό κομμάτι αναμνηστικών όπως ένα κουδούνι, έναν μαγνήτη σε μορφή αλπικής αγελάδας ή ένα όμορφο μπιχλιμπίδι.\nΏρες λειτουργίας καταστημάτων στο Λιχτενστάιν\nΤο Λιχτενστάιν δεν είναι γεμάτο εμπορικά κέντρα και φωτεινά σήματα σχετικά με τις πωλήσεις. Τα περισσότερα καταστήματα είναι ανοικτά από τις 8:30 έως τις 18:30, το μεγαλύτερο - μέχρι τις 10:00 μ.μ. Το Σάββατο, η συντομευμένη εργάσιμη ημέρα μέχρι τις 16:00, και η Κυριακή θεωρείται γενικά μια ημέρα ελεύθερη. Και δεν έχουμε ακόμη εξετάσει το κλασικό μεσημεριανό διάλειμμα από τις 12:00 έως τις 14:00.\nΠαραλίες της Νορβηγίας\nΠού να μείνετε στο Μονακό;\nΕστιατόρια στο Λιχτενστάιν\nΟ καιρός στο Μαυροβούνιο ανά μήνα\nΑξιοθέατα της Σουηδίας\nΚατασκήνωση στη Σουηδία\nΕνοικιάστε αυτοκίνητο στο Μαυροβούνιο\nΠαραδόσεις του Μονακό\nΑεροδρόμια στην Ελβετία\nΣλοβενία - Visa\nΤα χέρια τρέμουν - λόγοι\nΠώς να συμπεριφέρονται στο αεροδρόμιο;\nΚέδρος καρύδια - χρήσιμες ιδιότητες και αντενδείξεις που δεν ξέρατε\nΒαλεριάνα με θηλασμό\nΠαρουσιάστε μια κοπέλα για 30 χρόνια\nΑυγά σκωτσέζικου στυλ - συνταγή\nΠώς να καθορίσετε το μέγεθος των γαντιών;\nΠώς να φτιάξετε ζάχαρη σε σκόνη στο σπίτι;\nΦούστα σε δάπεδο σιφόν\nΜίξερ στο πλάι της μπανιέρας\nΗ δυναμική των συγκρούσεων\nΗσυχία για διακοπές\nΗλιαχτίδες - καλλιέργεια\nΠοια τρόφιμα περιέχουν βιταμίνη Β17;\nΤα αστέρια έκαναν μια εμπρηστική επίδειξη στο jubilee Super Bowl\nMezim για παιδιά\nΤα οφέλη των βρασμένων τεύτλων\nLinkas για παιδιά


Πρόκειται για ένα Πρότυπο Κέντρο πρόληψης, αξιολόγησης, διάγνωσης και θεραπευτικής παρέμβασης, στελεχωμένο από μια άψογα εναρμονισμένη επιστημονική ομάδα με άρτια εκπαίδευση και με πολυετή εμπειρία στο χώρο της Λογοθεραπείας της Εργοθεραπείας της Ειδικής Αγωγής και της Ψυχολογίας - Παιδοψυχολογίας. Οι θεραπευτές δραστηριοποιούνται σε άρτια εξοπλισμένο, ευχάριστο περιβάλλον, με στόχο την ολιστική προσέγγιση και πολύπλευρη αντιμετώπιση των δυσκολιών του παιδιού και του ενήλικα. Εφαρμόζουν σύγχρονες μεθόδους παρέμβασης όπως:\nΗ θεραπευτική μας προσέγγιση στηρίζεται στη μεγιστοποίηση των δυνατοτήτων του παιδιού, του εφήβου και του ενήλικα με την ανάπτυξη των ικανοτήτων και δεξιοτήτων του, με απώτερο στόχο τη βελτίωση της ποιότητας ζωής του καθώς και της οικογένειάς του. Με βάση την έγκαιρη διάγνωση και αξιολόγηση των δεξιοτήτων του ατόμου, σχεδιάζεται και οργανώνεται στη συνέχεια ένα εξατομικευμένο θεραπευτικό πρόγραμμα πολυεπίπεδης παρέμβασης προσανατολισμένο στη μέγιστη δυνατή επιτυχία.\nΟ χώρος μας είναι φτιαγμένος με μεράκι και ζεστασιά, με μόνο μας μέλημα να δημιουργήσουμε ένα χώρο μάθησης και υποστήριξης για όλα τα παιδιά, τους ενήλικες και τις οικογένειές τους.\nΜε μεγάλη σοβαρότητα αλλά και επαγγελματισμό, δημιουργήσαμε το "ΕΛΛΟΓΟΣ ΠΑΡΕΜΒΑΣΙΣ", όπου θα νιώσετε ασφαλείς με τις γνώσεις τις δικές μας αλλά και των συνεργατών μας.\nΤα σύγχρονα και εξελιγμένα επιστημονικά εργαλεία που χρησιμοποιούμε, καθώς επίσης και η 10ετής κλινική εμπειρία μας, μας δίνει το δικαίωμα να είμαστε περήφανοι για τα αποτελέσματα της δουλειάς μας.\nΚλείνοντας, θέλουμε να σας ευχαριστήσουμε για τον χρόνο που αφιερώσατε σε αυτήν εδώ την σελίδα κι ελπίζουμε να σας φανεί αρκετά χρήσιμη.\nΟνομάζομαι Σφέτκα Σοφία, είμαι η Υπεύθυνη του κέντρου "Έλλογος Παρέμβασις" και όντας και η ίδια μητέρα γνωρίζω πολύ καλά τις ανησυχίες και τις απαιτήσεις του σύγχρονου γονέα όπου θέλει το καλύτερο για την σωστή ανάπτυξη του παιδιού του. Αυτός είναι και ο λόγος που επέλεξα να δημιουργήσω την σελίδα αυτή.\nΓεννήθηκα και μεγάλωσα στην Θεσσαλονίκη και είμαι απόφοιτη του τμήματος Λογοθεραπείας της σχολής επαγγελμάτων υγείας και πρόνοιας του Ανώτατου Τεχνολογικού Ιδρύματος Πατρών ( ΑΤΕΙ ).\nΟλοκλήρωσα την πρακτική μου άσκηση στο Ιατροπαιδαγωγικό κέντρο του Γ.Ν.Γ.Παπανικολάου.\nΕίμαι μέλος του Συλλόγου Λογοπαθολόγων - Λογοθεραπευτών Ελλάδος (ΣΕΛΛΕ). Στα πλαίσια της συνεχούς κατάρτισής μου, έχω παρακολουθήσει ένα μεγάλο αριθμό εκπαιδευτικών σεμιναρίων και είμαι πιστοποιημένη σε μεθόδους αποκατάστασης όπως TEACCH, PECS, ΕΙΔΙΚΗ ΕΙΚΟΝΟΓΡΑΦΙΚΗ ΜΕΘΟΔΟ ΤΗΣ ΔΩΡΑΣ ΜΑΥΡΟΜΑΤΗ για εκμάθηση ορθογραφίας σε παιδιά με μαθησιακές δυσκολίες και Δυσλεξία.\nΑμέσως μετά την αποφοίτησή μου ξεκίνησα να εργάζομαι σε ιδιωτικά κέντρα Λογοθεραπείας και κέντρα αποκατάστασης και αποθεραπείας πριν πάρω την απόφαση το 2010 να δημιουργήσω με την ομάδα μου τον δικό μου χώρο στα Πεύκα. Εργάζομαι 10 χρόνια στον τομέα της Λογοθεραπείας και συνεχίζω να λαμβάνω συνεχώς εκπαίδευση σε εξειδικευμένα σεμινάρια, προκειμένου να προσφέρω ένα ομορφότερο μέλλον σε παιδιά και ενήλικες με δυσκολίες.\nΣτα πλαίσια της ειδίκευσης μου ασχολήθηκα με περιστατικά Μαθησιακών Δυσκολιών, Διάχυτων Αναπτυξιακών Διαταραχών, Δυσαρθρίες, Αφασίες έπειτα από εγκεφαλικά επεισόδια, Διαταραχές του λόγου και της ομιλίας. Συμμετείχα σε έρευνα και στην παρουσίαση Poster στο 18ο ευρωπαϊκό συνέδριο Φυσικής Ιατρικής και Αποκατάστασης που διεξήχθη στην Θεσσαλονίκη τον Μάιο του 2012 με θέμα: “A retrospective study of the feeding status of stroke inpatients in a rehabilitation facility in Greece”.\nΑπό το 2008 έως και σήμερα εργάζομαι στο κέντρο αποθεραπείας και αποκατάστασης «Η Αναγέννηση».\nΟ Ευστρατιάδης Μιχάλης είναι ο υπεύθυνος επικοινωνίας του κέντρου και Επιστημονικός υπεύθυνος κατάρτισης και εφαρμογής των εξατομικευμένων προγραμμάτων λογοθεραπείας. Είναι αριστούχος απόφοιτος του Αριστοτελείου Πανεπιστημίου Θεσσαλονίκης και μεταπτυχιακός με δεύτερο πτυχίο στην Λογοθεραπεία.\nΣτα πλαίσια της συνεχούς του επαγγελματικής κατάρτισης έχει παρακολουθήσει ένα μεγάλο αριθμό εκπαιδευτικών σεμιναρίων, έχει λάβει πιστοποιήσεις σε μεθόδους αποκατάστασης και έχει μετεκπαιδευτεί στις μαθησιακές δυσκολίες και στην αποκατάσταση της δυσλεξίας με την ΕΙΔΙΚΗ ΕΙΚΟΝΟΓΡΑΦΙΚΗ ΜΕΘΟΔΟ ΤΗΣ ΔΩΡΑΣ ΜΑΥΡΟΜΑΤΗ για εκμάθηση ορθογραφίας σε παιδιά με μαθησιακές δυσκολίες και Δυσλεξία.\nΕίναι επίσης εκπαιδευθείς σε ειδικές διαταραχές λόγου, φωνής και ομιλίας. Έχει πολυετή εμπειρία τόσο σε παιδιά, όσο και σε ενήλικες, καθώς εργάζεται συστηματικά με παιδιά που παρουσιάζουν ποικίλες διαταραχές άρθρωσης και ροής λόγου &ομιλίας, καθώς και ασθενείς (παιδιά και ενήλικες) με νευρολογικές διαταραχές που εμφανίζουν προβλήματα επικοινωνίας, λόγω συνδρόμων, διάχυτων αναπτυξιακών διαταραχών ή εγκεφαλικών επεισοδίων. Επί σειρά ετών έχει ασχοληθεί με την αποκατάσταση αρθρωτικών και φωνολογικών διαταραχών και φροντίζει να ενημερώνεται σχετικά με τις εξελίξεις της επιστήμης, παρακολουθώντας παράλληλα τακτικά σχετικά επιμορφωτικά σεμινάρια. Ορισμένα από αυτά είναι «Αυτισμός: πρώιμη ανίχνευση – πρώιμη παρέμβαση», «Αποκατάσταση επικοινωνίας μετά από εμφύτευση κοχλιακού», «Τραυλισμός: αντιμετώπιση & πρώιμη παρέμβαση», «Αξιολόγηση – Θεραπευτική παρέμβαση διαταραχών φωνής», «Προβλήματα συμπεριφοράς και τρόποι παρέμβασης σε παιδιά με αυτισμό», «Δυσλεξία – Δυσορθογραφία – Δυσαριθμησία: φύση, αναγνώριση των διαταραχών, πρόγραμμα αποκατάστασης», «Πρόληψη στην παιδοψυχιατρική και προαγωγή της ψυχικής υγείας παιδιών και εφήβων: νέες προκλήσεις»\nΣήμερα γνωρίζοντας καλά τα παιδιά φροντίζει να προσφέρει το καλύτερο σε αυτά καταρτίζοντας ένα εξατομικευμένο πρόγραμμα θεραπείας για το κάθε ένα ιεραρχώντας τις ανάγκες του σε συνδυασμό πάντα με τις ικανότητες του. Δίνει πολύ μεγάλη σημασία στην θετική άποψη του παιδιού για την λογοθεραπεία και πάντα στηρίζεται στις ήδη υπάρχουσες ικανότητες του για να προχωρήσει στο θεραπευτικό κομμάτι . Επίσης η άψογη συνεργασία με τους γονείς είναι πρωταρχικός στόχος του ώστε να τεθεί σε εφαρμογή το θεραπευτικό πρόγραμμα. Πραγματοποιεί τακτικές επισκέψεις στα σχολεία των παιδιών και συζητήσεις με τους δασκάλους για καλύτερο και ταχύτερο αποτέλεσμα.\nΟ Σφέτκας Χρήστος ζει και εργάζεται στην Θεσσαλονίκη. Είναι κάτοχος πτυχίου Εργοθεραπείας του ΑΤΕΙ Αθήνας. Έχει εργαστεί σε κέντρα ειδικών θεραπειών καθώς επίσης και στο κέντρο αποθεραπείας και αποκατάστασης Αρωγή. Ήταν συνοδός σε κατασκηνώσεις παιδιών ΑΜΕΑ και η πρακτική του άσκηση ολοκληρώθηκε στο Ιπποκράτειο Νοσοκομείο. Έχει συμμετάσχει σε ημερήσιο πρόγραμμα φροντίδας ατόμων με σύνδρομα, νοητική υστέρηση και αυτισμό. Έχει αναλάβει ατομικές και ομαδικές συνεδρίες. Έχει λάβει πιστοποίηση στην αισθητηριακή ολοκλήρωση (Sensory Integration), στη μέθοδο δομημένης εκπαίδευσης TEACCH καθώς και σε προβλήματα δυσγραφίας. Ξεκίνησε την επαγγελματική του πορεία σε αναγνωρισμένα στον τομέα τους ιδιωτικά θεραπευτήρια με παροχή ατομικών συνεδριών Εργοθεραπείας σε περιστατικά με κινητικές - νευρολογικές δυσλειτουργίες, αυτισμό, ψυχοκινητική καθυστέρηση, δυσπραξία, μαθησιακές δυσκολίες, διάσπαση προσοχής και υπερκινητικότητα. Η θητεία του αυτή δίπλα σε καταξιωμένους επιστήμονες του χάρισε πολύτιμη εμπειρία και πρακτικές γνώσεις για την επαγγελματική εξέλιξή του.\nΗ Χριστίνα Σιδηροπούλου γεννήθηκε και μεγάλωσε στην Θεσσαλονίκη. Είναι πτυχιούχος του τμήματος Φυσιοθεραπείας του ΑΤΕΙ Θεσσαλονίκης καθώς και του τμήματος Λογοθεραπείας του ΑΤΕΙ Πάτρας. Ολοκλήρωσε την πρακτική της άσκηση στην Ελληνική Εταιρία Προστασίας & Αποκαταστάσεως Αναπήρων Προσώπων-ΕΛΕΠΑΠ και εργάζεται από το 2010 στο κέντρο αποθεραπείας και αποκατάστασης «Η Αναγέννηση». Εργάστηκε εθελοντικά στον Σύλλογο Συνδρόμου Down Ελλάδος για ένα χρόνο και είναι μέλος της αφασικής ομάδας Θεσσαλονίκης.\nΕργάστηκε από το 2010 έως το 2014 ως καθηγήτρια στο Μητροπολιτικό Κολλέγιο Θεσσαλονίκης στο τμήμα Λογοθεραπείας\nΈχει παρακολουθήσει σεμινάρια με θέμα: «Τροχαία ατυχήματα, Φυσικοθεραπεία σε κρανιοεγκεφαλικές κακώσεις , πολυτραυματίες», «Φυσικοθεραπεία στον αθλητισμό». «Η αντιμετώπιση ατόμων με σχιστίες», «Σύγχρονα δεδομένα για την αξιολόγηση και αποκατάσταση της γλώσσας – αφασίας» & «Διαγνωστική εξέταση της Βοστώνης για την Αφασία – Συνοπτική ελληνική μορφή».\nΈχει συμμετέχει στο 18ο European Congress of Physical & Rehabilitation Medicine με θέμα: “ The importance of clinical bedside swallowing evaluation at the admission of patients in the rehabilitation center”.\nΗ Νέλλη Συντριβάνη σπούδασε ψυχολογία στο University of Cardiff της Ουαλίας (1996-1999) και συνέχισε τις σπουδές της στο Coventry University της Αγγλίας (1999-2001) αποκτώντας μεταπτυχιακό δίπλωμα ειδίκευσης στην Ψυχολογία Υγείας (Health Psychology). Έχει ειδικευθεί και εργάζεται από το 2004 με παιδιά με αυτισμό, σύνδρομο Asperger, σύνδρομο Down, μαθησιακές δυσκολίες και συμβουλευτική γονέων.Επίσης έχει μακροχρόνια εμπειρία σε παράλλλη στήριξη με παιδιά που φοιτούν σε νηπιαγωγεία και δημοτικά σχολεία. Έχει παρακολουθήσει τα σεμινάρια TEACCH, PECS και MAKATON. Επιπλέον έχει αποκτήσει πιστοποίηση από την Gordon Training Hellas και εκπαιδεύει γονείς όσον αφορά τη διαχείριση συμπεριφορών μεταξύ γονέα και παιδιού (Σεμινάρια Αποτελεσματικού Γονέα).\nΟνομάζομαι Σφέτκας Θεόδωρος και είμαι εργοθεραπευτής. Εργάζομαι από το 2001 με παιδια στην Θεσσαλονίκη. Εχω ολοκληρωσει την ειδίκευση στην αισθητηριακή ολοκλήρωση(sensory intregration), στο teacch, στην Makaton, playtherapy,ενω εχω εκπαίδευτεί στις ομαδικές προσεγγίσεις και στην μέθοδο Gordon, έχω παρακολουθήσει σεμινάρια σχετικά με την εκπαίδευση σε Ελλάδα και Σουηδία κατά την διάρκεια της εργασίας μου στο εεεκ Θεσσαλονίκης.\nH Διεύθυνση του Πρότυπου Κέντρου Λογοθεραπείας